Ажабланарлиси, суд қарори чиққанига икки ой бўлмоқда.\n17 октябрь куни Kun.uz сайтида «Пойтахт ҳокимлиги тадбиркорга 401,5 млн сўм компенсация тўлайдиган бўлди. Аммо икки ойга яқин вақт ўтдики, суд қарори ижро этилганича йўқ» сарлавҳали мақола эълон қилинганди.\nМақолада Тошкент шаҳар ҳокимлиги «NIYAT SERVIS» хусусий корхонасига тегишли бўлган мол-мулкни давлат ва жамоат эҳтиёжи учун олгани муносабати билан тўланиши лозим бўлган компенсация пулларини бермай келгани акс этган. Бизнес-омбудсманнинг Тошкент туманлараро иқтисодий судига киритган аризаси қаноатлантирилиб, тадбиркорга 401,5 млн сўмлик компенсация тўланадиган бўлган.\nБизнес-омбудсман матбуот хизмати мақолага муносабат билдирди.\n«Тошкент шаҳар Миробод туманида фаолият кўрсатаётган «NIYAT SERVIS» хусусий корхонасига тегишли бўлган Миробод туман, Меҳржон кўчаси, 35-уй манзилидаги 1 365 226 773 сўмга баҳоланган 495 кв. метрлик бино-иншооти шаҳар ҳокимлиги томонидан давлат ва жамоат эҳтиёжи учун олинган.\n[...] Суднинг жорий йил 27 августдаги қарори билан даъво тўлиқ қаноатлантирилиб, Тошкент шаҳар ҳокимлигидан тадбиркор фойдасига 401 539 593 сўм ундирилиши белгиланган. Шу боисдан ҳозирда ижронинг таъминланишини сўраб, МИБга хат киритилган», – дейилади Бизнес-омбудсман ахборотида.\nМИБ матбуот хизматининг бу масала юзасидан Kun.uz'га берган маълумотига кўра, бюронинг Тошкент шаҳар бошқармаси ёки туман бўлимларига бу каби ижро ҳужжати келиб тушмаган. Ушбу ижро ҳужжати МИБнинг Тошкент шаҳар бошқармасига келиб тушган тақдирда ижро ҳаракатлари ҳақида маълум қилиниши билдирилди.


Мебел қопламалари ҳақида нималарни билиш керак? - Mediana Mebel\n10:00 - 22:00, душанба - шанба\n+99899 495 65 65\nБош саҳифа Каталог Мебел қопламалари ҳақида нималарни билиш керак?\nКупе эшикли жавонлар\nКоридор учун мебел\nОфис учун мебел\nХонадан учун эшиклар\nБуюртма мебел тўпламлари\nМебел қопламалари ҳақида нималарни билиш керак?\nКорпуси ва тайерланиш материали:\nФасадлари тортамалари/ эшиклари:\nУшбу мебел тўпламламини ҳар қандай ўлчам вадизайнда ишлаб чиқаришимиз мумкин!\nлойиҳага БУЮРТМА БЕРИНГ\nБундан аввал сизларга мебел ишлаб чиқаришда ишлатиладиган материаллар ҳақида гапириб берган эдик. Ушбу мавзуда эса машҳур мебел қопламаларнинг турлари ва хусусиятлари ҳақида гапириб берамиз.\nЛаминация – МДФ ёки ДСП плиталари устига фактурали қоғозни қатронлар ва елимлар билан қоплинишига айтилади. Қоғоз – дарахтнинг фактурасига жуда ўхшайди. Ламинация (мустаҳкамлаш жараёни) 2та усулда амалга оширилади ва уларда қоғознинг орқа томонидаги елим ва қатронлар плиталар устига иссиқ ёки совуқ босим билан ёпиштирилади. Ишлов беришда ламинация қилинган плиталар чидамсизлиги туфайли, уларни мураккаб геометрик шакллар ясаш учун ишлатилмайди, асосан офис мебелларини ишлаб чиқаришда ишлатилади.\nШпонлаштириш – бу қалинлиги 0,2 дан 5 мм гача бўлган табиий ёғочнинг кесилган қисмини МДФ ёки ДСП плиталарига қопланишига айтилади. Ушбу қоплама туфайли мебел ҳақиқий ёғочдан тайёрланган мебелга ўхшайди. Албатта, ушбу усул ламинацияга қараганда қимматроқ, лекин у хашаматлироқ ва қимматроқ кўринади. Вакуумли босиш усули: қопламани мураккаб қисмлар атрофига ўраш имконини беради, шунинг учун бу турдаги мебелллар кўпроқ табиий кўринишга эга. Қоплама ҳар қандай ёғоч мебеллари каби эҳтиёткорликни ва алоҳида парваришни талаб қилади.\nПВХ плёнкаси билан қоплаш – бу чуқур уч ўлчамли фрезерланган ҳамда мураккаб геометрик сиртларга эга бўлган МДФ плиталар қисмларини қоплаш усулидир.\nКраскалаш – бу усул мебелни ҳар қандай рангга бўяш имкони беради. Аммо, бўялган мебел қимматроқ нархга эга бўлади, чунки мебел фасадларини бўяш ҳамда мебел юзасини бўяшга тайёрлаш технологияси жуда мураккаб ва кўп меҳнат талаб қиладиган жараён.\nАкрил плёнка (акрилайн) 1 мм қалинликдаги қатрон ва елимлар қопламалари қоғознинг олд томонига махсус шимдирлиш ва улар мустаҳкамланиши натижасида пайдо бўлади. Юқори эгилувчанлик, мукаммал ёпишқоқлик, намликка чидамлилик ва юқори сифатга эга.\nАгар мебел учун материал ва уларнинг қопламаларни танлашда иккиланаётган бўлсангиз, бизга +99899 495 6565 рақамига қўнғироқ қилинг.\nОфис мебел тўплами №20\nОфис мебел тўплами №19\nОфис мебел тўплами №18\nОфис мебел тўплами №17\nОфис мебел тўплами №16\nОфис мебел тўплами №15\nОфис мебел тўплами №14\nТортиб очиладиган жавон №1\nОфис мебел тўплами №13\nОфис мебел тўплами №12\nОфис мебел тўплами №11\nОфис мебел тўплами №10\nОфис мебел тўплами №9\nОфис мебел тўплами №8\nОфис мебел тўплами №7\nОфис мебел тўплами №6\nКоридор мебели №28\nКоридор мебели №27\nКоридор мебели №26\nКоридор мебели №25\nКоридор мебели №24\nКоридор мебели №23\nКоридор мебели №22\nКоридор мебели №21\nКоридор мебели №20\nКоридор мебели №19\nКоридор мебели №18\nКоридор мебели №17\nКоридор мебели №16\nКоридор мебели №15\nКоридор мебели №14\nКоридор мебели №13\nКоридор мебели №12\nКоридор мебели №11\nКоридор мебели №10\nКоридор мебели №9\nКоридор мебели №8\nКоридор мебели №7\nКоридор мебели №6\nКупе эшикли жавон №13\nКупе эшикли жавон №12\nКупе эшикли жавон №11\nКупе эшикли жавон №10\nКупе эшикли жавон №9\nКупе эшикли жавон №8\nКупе эшикли жавон №7\nКупе эшикли жавон №6\nКупе эшикли жавон №3\nМебел учун қайси метериал турини танлаш афзалроқ?\nМебелдаги қирилган жойларидан қандай қутилиш мумкин?\nМехмонхона мебели №20\nМехмонхона мебели №19\nМехмонхона мебели №18\nМехмонхона мебели №17\nМехмонхона мебели №16\nМехмонхона мебели №15\nМехмонхона мебели №14\nМехмонхона мебели №13\nМехмонхона мебели №12\nМехмонхона мебели №11\nМехмонхона мебели №10\nМехмонхона мебели №9\nМехмонхона мебели №8\nМехмонхона мебели №7\nМехмонхона мебели №6\nБолалар хонаси №23\nБолалар хонаси №22\nБолалар хонаси №21\nБолалар хонаси №20\nБолалар хонаси №19\nБолалар хонаси №18\nБолалар хонаси №17\nБолалар хонаси №16\nБолалар хонаси №15\nБолалар хонаси №14\nБолалар хонаси №13\nБолалар хонаси №12\nБолалар хонаси №11\nБолалар хонаси №10\nБолалар хонаси №9\nБолалар хонаси №8\nБолалар хонаси №7\nБолалар хонаси №6\nБолалар хонаси №5\nБолалар хонаси №4\nБолалар хонаси №3\nБолалар хонаси №2\nКоридор мебели №5\nКоридор мебели №4\nКоридор мебели №3\nКоридор мебели №2\nМехмонхона мебели №5\nМехмонхона мебели №4\nМехмонхона мебели №3\nМехмонхона мебели №2\nМехмонхона мебели №1\nОфис мебел тўплами №5\nОфис мебел тўплами №4\nОфис мебел тўплами №3\nОфис мебел тўплами №2\nОфис мебел тўплами №1\nКупе эшикли жавон №5\nКупе эшикли жавон №4\nКупе эшикли жавон №2\nКупе эшикли жавон №1\nКоридор мебели №1\nТуркияда ишлаб чиқарилган фурнитура\nБолалар хонаси №1\nАвстрияда ишлаб чиқарилган Blum фурнитураси\nҚўнғироққа буюртма беринг\nТошкент, Қушбеги 18 А\n© Медиана Мебел МЧЖ 2017-2021\n[contact-form-7 id="1959" title="Оставьте заявку - дизайн интерьеров РУС"]


Саккизинчи қоида: (3) хайриҳоҳлик – мукофот ва рағбатлантириш\nBy Шайх Саидаҳмад Нуриддин on 08/24/2016 БОЛА ТАРБИЯСИ БОЛА ТАРБИЯСИГА ОИД ЎН ҚОИДА МАҚОЛАЛАР\nМукофот ва рағбатлантириш\nЁш болани ўзи севган бирон ишни қилишга шижоатлантирар эканмиз, у буни унга нисбатан хайриҳоҳлик деб билади. Негаки, биз унга орзуларидан бирининг ушалишида ёрдам берган бўламиз. Қолаверса, фарзандимизни бирон ишни бажаришга шижоатлантиришимиз замирида унинг мазкур ишда муваффақият қозонишига бўлган иқтидори ва маҳоратини эътироф этиш ётади ва бу билан уни қўллаб-қувватлаган бўламиз.\nАслини олганда шижоатлантириш ва олқишлаш бирон бир халқ ичидан буюк шахслар етишиб чиқишида муҳим ва асосий рол ўйнайди. Шунга кўра, тарғиб ва олқиш тараққиёт мезонларидан бири саналади. Жамиятлар тараққий этгани сари иқтидор ва маҳоратларни кўпроқ қадрлайди, уларни олқишлайди ва уларга моддий ва маънавий ёрдам кўрсатади. Буни акси ўлароқ, қолоқ халқларни ҳеч нарса қизиқтирмайди, улар ҳар қандай буюк нарсалардаги буюклик сир-асрорларини қадрлай олмайди!\nҚуйида рағбатлантириш ва мукофотлаш масаласи, унинг ўзаро хайриҳоҳлик пайдо қилиш ва фарзандларни нажот ва муваффақият йўлига ундаш борасидаги роли тўғрисидаги айрим мулоҳазаларни келтириб ўтамиз.\n(А) Изланиш ва тажрибалар шуни кўрсатадики, болага тақдим қилинадиган мукофот ундан талаб қилинган ишни бажариб бўлиши биланоқ берилиши лозим. Ана шундагина иш билан унинг мукофоти ўртасидаги боғлиқлик боланинг зеҳнида ўрнашиши осон кечади. Бу ўз навбатида айни ишни келажакда яна такрорлашига ундайди ва бора-бора мазкур иш боланинг одатига айланиб, унинг хулқ-атворидан ўрин олади. Қолаверса, мукофотни вақтида тақдим қилмай, пайсалга солиш болада нотўғри тушунча пайдо қилиши: бажарган хайрли иши ота-онасининг наздида унчалик муҳим иш эмас экан, деган ўйга олиб бориши мумкин. Маълумки, инсон табиатида, хоҳ катталар, хоҳ кичиклар бўлсин қилган меҳнатининг самарасини кўришга ошиқиш мавжуд. Шунинг учун бўлса керак Расулуллоҳ соллаллоҳу алайҳи ва саллам: “Хизматкорнинг иш ҳақини пешона тери қотишидан аввал беринглар”, дея марҳамат қилганлар [Саҳиҳи жомеус сағир” (1/240)].\n(Б) Тадқиқотлар ва статистик маълумотлар шуни кўрсатадики, маънавий мукофот боланинг руҳиятига моддий мукофотдан кўпроқ таъсир қилар экан. Бунга сабаб маънавий мукофот мамнуният ва хурсандчилик туйғусини таъбир қилиш борасида моддий мукофотга нисбатан устунроқ бўлганидир. Бу илмий хулоса фақат ёш болаларгагина тааллуқли бўлмай, балки катталарга тааллуқлидир. Ундан ташқари маънавий мукофот биз ота-оналардан маблағ талаб қилмайди, шу боис бизда бундай мукофотларни тез-тез улашиш имкони бор. Маънавий мукофот оқибатида бола ўқиш ва фойдали меҳнатга рағбатланади, олқиш олади, ота-онасининг ундан мамнун экани, унга хайриҳоҳ эканини билиб, руҳияти кўтарилади ва ўзига бўлган ишончи ортади.\nОта-она фарзандига табассум ила боқиши, уни ўпиши, қучоқлаши, елкасига қоқиши ва бошини силаши орқали уни маънавий мукофотлаши мумкин. Шунингдек, фарзандининг ишидан мамнун эканлигини ифодаловчи қарашлари ҳамда унга эътибор қаратиши, сўзларига қулоқ тутиши, унга мақтов айтиб, ҳазил-мутойиба қилиш орқали ҳам уни маънавий мукофотлаш мумкин.\nМоддий мукофотлар эса болага пул бериш, ширинлик улашиш, маҳалла болалари билан копток ўйнаш, ўртоқларини зиёфатга чақириш, экранда бирон нарса томоша қилиш ёки бирон ўйин ўйнаш учун ёхуд меҳмонга келган тенгдошлари билан ўйнаш учун кечроқ ухлашга рухсат бериш, бирон кўнгилочар саёҳат уюштириш ва ҳоказо ишларда акс этиши мумкин. Тарбия соҳаси мутахассисларидан бири шундай дейди: “Фарзандларингизга кўп меҳр ва оз пул беринг. Чунки уларнинг меҳрга бўлган эҳтиёжи кўпроқдир. Пулга келсак, болалар озгина пул билан бўлсада ўзларини хурсанд қила оладилар”. Кўпчилик ота-оналар, хусусан бой хонадонлар бунинг ғирт тескарисини қиладилар: фарзандларини пул билан кўмиб ташлайдилар, бироқ уларга оз бўлсада меҳр кўрсатишдан ожиздирлар!\n(В) Маънавий ва моддий мукофотлар ёрдамида фарзандлардаги айрим ножўя хатти-ҳаракатларни тўхтатиш мумкин бўлади. Айтайлик, қайсидир бола кундалик уй вазифаларини бажаришда кеч қолади, баъзан бажаришга улгурмай ҳам қолади. Онаси унга “кундалик вазифангни соат саккизгача бажариб бўлсанг, кунлик оладиган маблағингга яна фалон сўм қўшиб бераман”, дея мазкур камчиликнинг олдини олиши мумкин. Ёхуд қайсидир бола ўз укасини уришга одатланган бўлади. Бундай ҳолатда она фарзандига бу ножўя одатни ташлаши эвазига унга бирон нарсани ваъда қилиши, масалан уни болалар паркига олиб боришни ваъда қилиши мумкин. Ушбу тариқа ота-оналар болаларидаги нотўғри хатти-ҳаракатлар ёки одатларни бартараф этишга эришишлари мумкин бўлади. Бироқ бу ўриндаги муҳим бўлган иш – доимо болага унинг ножўя хатти-ҳаракатни аниқ тушунтириш ва унга ваъда қилинган мукофотни кечиктирмай тақдим қилиш лозим.\n(Г) Баъзан болага иш буюрилса, у бунинг эвазига мукофот талаб қилади. Айтайлик, “фалон нарса берсангиз, фалон нарсани холамникидан опкеламан” ёки “эртага фалон ўртоғимникига боришга рухсат берсангиз, сиз айтган вақтда келаман” ёки “акам ҳам хонасини тартибга солса, хонамни тартибга соламан” ва ҳоказо шартларни қўйиши мумкин. Бундай пайтда боланинг айтганини қилиш, унинг шартига кўниш яхши натижа бермайди. Балки бола ҳеч қандай шартсиз ўз вазифаларини қилишга одатланиши лозим. Акс ҳолда, боладаги масъулият ҳисси йўқолиб боради. Шунингдек, ҳар бир иш олдидан болага мукофот ваъда қилиш ота-она зиммасидаги вазифага айланиб қолиб, бола ота-онаси билан ҳисоблашадиган бўлиб қолади.\n(Д) Шунингдек, мукофотлаш услубини қўллаш орқали билиб-билмай боладаги айрим ножўя хатти-ҳаракатларни янада кучайишига сабабчи бўлиб қолмаслик лозим. Масалан, тўрт ёшар бола ота-онаси билан бирга уларнинг хонасида ётишни хоҳлайди. Онаси уни алоҳида ётишга кўндириш мақсадида унга бирон ширинлик беради. Онасининг бу иши натижасида болада ширинликка эришиш билан ота-онасининг ётоғида ухлаш учун тихирлик қилиш ўртасида боғлиқлик пайдо бўлади. Оқибатда, ширикликни қўлга киритиш учун тез-тез ота-онаси билан ухлашга ҳаракат қилаверадиган бўлиб қолади.\nДарҳақиқат, фарзандлар билан алоқада хайриҳоҳлик, эътибор, шижоатлантириш ва турли хил мукофотлар тақдим қилиш масаласига кўпчилик ота-оналар бепарво ёндашадилар. Негаки, улар фарзандлар тарбиясида бу каби омилларнинг аҳамиятини англаб етмайдилар. Мазкур омиллар оила бирдамлиги, ҳамжиҳатлиги, ота-оналар ва фарзандлар ўртасидаги руҳий алоқани мустаҳкамлаш соҳасида бениҳоят муҳимдир.\nAvvalgi maqolaҚурбонлик қилиш ҳукми\nKeyingi maqola Мусофир одам жума намозини ўқиши фарзми?


"Андижон" - "Нефтчи" учрашувидан олинган фотоловҳаларни томоша қилинг (фото)\n25 март, 2017, 20:29\nХабарингиз бор бугун Ўзбекистон кубоги 1/16 финал босқичи учрашувлари давом эттирилди. Жумладан, ўтган мавсум якунларига кўра Олий лигани тарк этган "Андижон" ўз майдонида Фарғонанинг "Нефтчи" клубини қабул қилди.\nШу куни Андижон шаҳридаги "Соғлом авлод" ўйингоҳига йиғилган минглаб мухлислар ўта кескин ва шиддатли ўйин гувоҳи бўлишди. Асосий ва қўшимча таймларда ғолиб номи аниқланмагач, ҳакам пенальтилар сериясига мурожаат қилишга мажбур бўлди. Футбол лотореясида эса омад нисбатан тажрибалироқ бўлган "Нефтчи" футболчиларига кулиб боқди. Шундай қилиб фарғоналиклар мусобақанинг кейинги босқичига йўл олишди.\nҚуйида эътиборингизга учрашувдан олинган энг сара фотолавҳаларни намойиш этамиз:


Шавкат Мирзиёев: "Инвесторлар Президентга ишониб келяпти. Бу — нотўғри!" » Ўзбекистон янгиликлари – Zamin.uz\n20 январь 2020, 23:20\nОлий Мажлис Қонунчилик палатасининг сайловдан кейинги биринчи мажлисида сўзга чиққан Ўзбекистон Президенти Шавкат Мирзиёев депутатларни инвесторлар манфаатларини ҳимоя қилувчи қонунлар ишлаб чиқишга чақирди.\n- Бирорта инвестор келмайди Ўзбекистонга, агар унинг манфаатини ҳимоя қиладиган мустаҳкам қонун бўлмаса, бўлмайди бу ишларимиз. Бугун Президентга ишониб келяпти, бу нотўғри. Қонунга ишониб келиши керак. У Европаданми, Америкаданми, Осиёданми, компьютерини очиб, шундай қонун бор экан Ўзбекистонда, мен бораман, инвестиция киритаман, дейиши керак.\nКеча телевизорда кўрган бўлсаларинг керак, инвестиция шунчага кўпайди, экспорт шунчага кўпайди, деяпти. Бу осон иш эмас. Ҳеч ким айтмаяпти, бу қаердан пайдо бўляпти, ҳали қонунлар йўқ-ку?! Тасаввур қилинглар, инвестор ишонадиган, унга замин бўладиган суд-ҳуқуқ органлари ҳақиқатан ҳам кафолат берадиган инвестицияга қонун чиқарсаларинг, сизлар чақириқ беришларинг керак дунё инвесторларига. Парламент ҳимоя қилади инвестицияларингни, деб. Мен розиман, - деди Шавкат Мирзиёев.\nЯнгиликлар » Ўзбекистон » Шавкат Мирзиёев: "Инвесторлар Президентга ишониб келяпти. Бу — нотўғри!"\n15:37 Шавкат Мирзиёев: "Халқимиз менга энг катта унвон бериб бўлган"\n14:15 Президент депутатларга: «Керак бўлса вазирларни ишдан олишга таклифлар беринглар»\n13:15 Шавкат Мирзиёев: Ўзбекистоннинг бутун тизимини йўқ қилишга ҳаракатлар бўлган\n07:04 Шавкат Мирзиёев: «Энди Ўзбекистонда инвестиция бўйича аниқ қонун ишлайди»


Жорий йил бошидан буён 10 минг нафардан зиёд уруш ва меҳнат фронти фахрийлари санаторияларда соғломлаштирилди | Uzbekistan Today\nБош саҳифа / Рукн архиви / Кексаларни эъзозлаш йили / Жорий йил бошидан буён 10 минг нафардан зиёд уруш ...\nЖорий йил бошидан буён 10 минг нафардан зиёд уруш ва меҳнат фронти фахрийлари санаторияларда соғломлаштирилди\nНуронийларнинг 8647 нафари “Товоқсой” санаторийсида соғломлаштирилди. Бу ерда фахрийларнинг мазмунли дам олиши, тиббий муолажалар олиши учун зарур шарт-шароитлар яратилган.\nЎзбекистон Республикаси Президентининг Қарорига мувофиқ, 1941-1945 йиллардаги уруш ва меҳнат фронтларида иштирок этган фахрийларнинг саломатликларини тиклашнинг тартиблари ишлаб чиқилиб, 2015 йилнинг бошидан амалиётга тадбиқ қилинди.\nУруш ва меҳнат фахрийларига сифатли хизмат кўрсатишни ташкил этиш мақсадида, “Товоқсой” сиҳатгоҳининг 7 нафар шифокори ҳамда 16 нафар ҳамшираси геронтология йўналиши бўйича малака ошириш курсларида ўқитилди.\nФахрийларни қабул қилиш учун махсус бўлинма очилган бўлиб, хоналар замонавий техникалар билан таъминланган. Кексаларнинг ёши инобатга олинган ҳолда таомномаларга ўзгартиришлар киритилган. Ҳар бир отахон-у онахон санаторийга келиши билан тўлиқ тиббий текширувдан ўтказилиб, керакли тиббий муолажалар белгиланади. Бу ерда кексалар учун физиотерапия, даволаш жисмония тарбия хоналари ва фитобар доимий равишда хизмат қилади. Шунингдек, даволанувчилар тоза ҳавода сайр қилишлари, столь тенниси ўйнашлари ва телевизор кўришлари мумкин.\nКексаларимизнинг севимли масканларидан бири бу – миллий услубдаги сўридир. У ерда отахонлар-у онахонлар бир пиёла чой устида суҳбат қурадилар, ўзаро фикр алмашадилар. Санаторийга кино ва эстрадамиз намоёндалари мунтазам ташриф буюрадилар, ҳафтанинг жума кунлари эса, Тошкент бўйлаб саёҳат уюштирилади.


Меъда яраси ва саратонини аниқловчи ажойиб ускуна яратилди | soglom.uz\nМеъда яраси ва саратонини аниқловчи ажойиб ускуна яратилди\nУфалик олимлар томонидан пуфлаганда ҳаво таркибида меъда-ичак хасталиклари, хусусан, саратон касаллигини аниқлаш имконини берувчи бактерияни аниқловчи ускуна яратилди.\nУскуна устида Уфа авиация университети ва Бошқиристон давлат тиббиёт университети аспирант ва магистрларидан иборат гуруҳ иш олиб бормоқда. Айни вақтда ускунанинг макети ва датчиклари яратилган.\nЛойиҳа раҳбарининг айтишича, мослама чиқарилаётган нафасни таҳлил қилиш орқали меъдада “Helicobacter pylori” бактериясининг борлигини қисқа муддатда аниқлайди. Мазкур бактерия гастрит, меъда ёки ўн икки бармоқли ичак яраси, алоҳида ҳолларда меъда саратонини келтириб чиқаради.\nУскунанинг ишлаш принципи шунга асосланадики, “Helicobacter pylori” бактериясининг ҳаёти фаолиятида уни меъда муҳитига мослашишида ёрдам берувчи кимёвий модда ажралади. Шундай моддаларнинг бири карбомид билан ўзаро реакцияга киришиб, уни аммиакгача парчалайди. Хаста кишининг чиқарган нафасидаги аммиак концентрациясининг ўзгаришига қараб, меъдадаги бактерия ва қайсидир маънода шикастланиш ўчоғи ҳақида фикр билдириш мумкин.\nЯна ўқинг: Стоматолог робот шифокор иштирокисиз операция ўтказди\n2018/16 Такомиллашаётган тиббиёт


Ташаббус: Ўзбекистон қонунлари мажбурий меҳнатга қарши\nЎзбекистонда пахта мавсуми авжига чиқиб, аҳолининг катта қисми пахта теримига сафрабар қилаётгани боис, Озодлик таҳририятига мажбурий меҳнатга доир саволлар келмоқда. Ана шу саволларнинг айримлари ва уларга жавобларни эътиборингизга ҳавола қиламиз.\n“Бизнинг қишлоқдаги маҳалла қўмиталари 2 ёшгача бўлган боласи бор нафақа оладиган аёллардан далага чиқиб пахта теришни ёки 5 000 сўмдан пул беришни талаб қилган. Бу бирор ҳукумат қарорига асосланганми?”\n“Бизнинг мактабда (Тошкент шаҳрининг Чилонзор туманида жойлашган) бошланғич синф ўқитувчиларини 10 кун пахта теримига бориб келишга мажбур қилишмоқда. Боришга қарши чиққанлардан 300.000 минг сўм тўлаш талаб қилинмоқда. Бундай талаблар қонунийми?”\nОзодлик муштарийларидан тушган бу саволларга АҚШдаги асли ўзбекистонлик ҳуқуқшунослар ташкил қилган Ташаббус Интернет сайтида берилган жавоб берилган. Қуйида ана шу жавобларни ўқишингиз мумкин.\nМажбурий меҳнат нима?\nЎзбекистон Республикаси Конституциясининг 37-моддасига кўра, қонунда кўрсатилган ҳоллардан ташқари мажбурий меҳнат тақиқланади. Ўзбекистон Республикаси Меҳнат Кодексининг 7-моддасида ҳам шундай қоида белгиланиб, мажбурий меҳнатга бирон жазони қўллаш билан таҳдид қилиш орқали иш бажаришга мажбурлаш дея таъриф берилган. Мазкур моддага кўра, қуйидаги ҳолатларда ишга мажбур қилиш тақиқланмайди:\n- қонунда назарда тутилган бошқа ҳолларда.\nДемак, ҳарбий ёки муқобил хизмат, фавқулодда ҳолатлар ёки суднинг қарори асосида мажбурий меҳнатга мажбур қилинишдан ташқари кишилар “қонунда назарда тутилган бошқа ҳолларда” ҳам мажбурий меҳнатга жалб этилиши мумкин.\nЎзбекистон Республикаси “Аҳолини иш билан таъминлаш” ҳақидаги Қонунининг 2-моддаси ҳам шундай қоидани белгалаб ўтган.\nПахта теримига чиқиш қачон мажбурий меҳнат ҳисобланади?\nПахта терими қонунчилигимиз доирасида мажбурий меҳнат деб ҳисобланиши учун киши пахта даласида ишлашга мажбурланган бўлиши керак. Қонунчилигимизга кўра, ишлашга мажбурлаш бирон жазони қўллаш билан таҳдид қилиш орқали амалга оширилади. Пахта теримига ҳеч қандай таҳдидсиз ўз хоҳишларига кўра чиқаётганлар мажбурий меҳнат қурбонлари ҳисобланмайди.\nМажбурий меҳнат таърифида қўлланилган “жазо қўллаш таҳдиди” тушунчаси назаримизда кенг тушунча бўлиб, фақатгина давлатнинг маъмурий ёки жиноий жазо қўллаш таҳдиди тушунилмаслиги керак. Шу сабабли бирон кишини ўз ихтиёрига қарши меҳнат қилишига мажбур қиладиган ҳар қандай таҳдидни “жазо қўллаш таҳдиди” деб тушуниш лозим.\nАгар пахта теримига олиб чиқишда ўқувчи, талабалар ва турли давлат ва нодавлат муассасаларининг ишчиларига нисбатан таҳдид қилинаётган бўлса, бундай ҳолатларни мажбурий меҳнат деб таърифласа бўлади. Таҳдидлар турли кўриниш олиши мумкин. Масалан, университет мутасаддиси талабаларни пахта теримига чиқмаса ва/ёки белгиланган кунлик нормани топширмаса ўқишдан ҳайдаш билан таҳдид қилиши мумкин. Ҳоким эса ҳокимият ишчисини ишдан ҳайдаш билан ва ҳоказо. Демак, пахта теримига ўз ихтиёри билан чиқмаган ҳар бир кишини мажбурий меҳнат қурбони деб атаса бўлади.\nБугунги кунда ҳам ихтиёрий, ҳам мажбурий шартлар остида пахта далаларига чиқаётганларни учратиш мумкин. Бизнинг Lex.uz номли Ўзбекистон Республикаси қонунчилиги порталида амалга оширган изланишларимиз натижасида пахта теримига чиқмаганлик учун маъмурий ёки жиноий жазо белгилайдиган ҳуқуқий ҳужжатнинг мавжудлиги аниқланмади. Фуқароларни пахта теримига олиб чиқишни қонуний тартибга солувчи бирор қонун ҳужжати ҳам топилмади. Қонунчиликда фақатгина қишлоқ хўжалиги маҳсулотларини етиштиришда ва йиғиштириб олишда ўқувчи ва талабалар меҳнатидан фойдаланишни тартибга солувчи қоидалар тўплами топилди. Аммо мазкур қоидалар тўпламида фуқаролар қандай ҳуқуқий асосга кўра қишлоқ хўжалиги маҳсулотларини етиштиришда ва йиғиштириб олишда иштирок этишлари кераклиги ҳақида бирон нарса айтилмаган. Мазкур қоидаларнинг асосий мазмуни ҳақида аввалги мақоламизда ёзган эдик.\nПахта теримига мажбурланган киши қандай қонуний чоралар кўриши мумкин?\nБиринчи навбатда, пахта теримига чиқишга ўз ихтиёрига қарши мажбур қилинган киши бу ишни амалга оширган мансабдор шахсдан қандай қонун ҳужжатларига асосланиб иш тутаётгани ҳақида сўраши керак. Аксарият мансабдор шахслар фуқаролар томонидан ўз ҳақ-ҳуқуқларининг талаб ва ҳимоя қилинишига ўрганмагани учун бундай саволга эътиборсизлик, дўқ уриш ёки қўрқитиш билан жавоб бериши мумкин. Бундай вазиятда унга қайси қонунга асосланиб бундай иш тутаётганини билмоқчи эканлигингизни эслатинг. Раҳбар дўқ уришда давом этса, зарурат туғилган тақдирда, тегишли давлат органларига шикоят қилишга ва ўз ҳақ-ҳуқуқларингизни ҳимоя қилиш учун малакали адвокат ёллашга мажбур бўлишингизни билдиринг.\nАгар ўз ҳақ-ҳуқуқларингизни қонунчилигимиз доирасида самарали ҳимоя қила олишингизга кўзингиз етмаса, албатта, малакали адвокат ёллашингиз керак. Малакали адвокат муаммоингизни ўрганиб чиққандан кейин сизни ҳимоя қилишнинг энг самарали йўли ҳақида бир қарорга келиши мумкин.\nАдвокат ёлламасдан ўзингиз ҳаракат қилишга қарор қилсангиз, қуйидаги чораларни кўришингизни тавсия этамиз.\nБиринчидан, ҳам туман, ҳам шаҳар прокуратурасига сизни пахтага чиқишга мажбур қилишаётгани ҳақида шикоят қилишингиз керак. Шикоятда сизни қонуний асоссиз меҳнат қилишга мажбурлаш амалдаги қонунчиликка қарши эканлигини баён этишингиз керак. Бунда сизни пахтага чиқишга ким мажбур қилаётганини, агар чиқишдан бош тортсангиз, нима билан таҳдид солаётгани, қайси куни таҳдид қилгани, қандай таҳдид қилгани, агар гувоҳлар бўлса, кимлар гувоҳ бўлганини ёзиб, сизни мажбурий меҳнатга мажбур қилаётганларга қарши қонуний чора кўришларини сўрашингиз керак. Шу билан бирга, шикоятингизда пахта теримига чиқиш қандай ҳолларда мажбурий эканлиги, қайси қонунчилик билан тартибга солинишини, қонун пахта теримига чиқишга қаршилик кўрсатганларга қандай жазо белгилаши ҳақида батафсил маълумот беришларини сўрашингиз керак. Давлат органларига турли масалаларда ариза ёки шикоят билан мурожаат қилиш Ўзбекистон Республикаси “Фуқароларнинг мурожаатлари тўғрисида”ги Қонуни билан тартибга солинади. Ариза ва шикоят ёзиш асослари ҳақида биз бу ерда(мақолани ўқир экансиз, шикоятни қандай юбориш кераклиги ҳақидаги қисмига алоҳида эътибор қаратинг) ёзганмиз. Агар шикоятингизни Фуқаролар мурожаатлари тўғрисидаги Қонунда белгиланган тартибда юборсангиз, шикоятингизга, албатта, жавоб берилиши керак.\nАгар прокуратурага қилган шикоятингиз натижа бермаса, шикоят аризасини судга топшириш керак бўлади.\nҚайси давлат органига шикоят аризаси билан мурожаат қилишингиздан қатъи назар, қонунчилигимизнинг қуйидаги моддаларидан бири бузилганлигини иддао қилишингиз мумкин. Шуни алоҳида таъкидлаб ўтиш керакки, пахта теримига мажбурлов остида чиққан кишининг ҳар доим ҳам қуйида санаб ўтилган ҳуқуқлари бузилмайди. Шунинг учун бир кишининг иши бошқасиникидан фарқли бўлиши табиий ҳол (қуйида келтирилган моддаларни бевосита Кодексга мурожаат қилиб тўлиқ матнини ўқишни тавсия этамиз. ):\n- Қонунийлик: Ўзбекистон Республикаси Конституциянинг 43-моддасига кўра, “давлат фуқароларнинг Конституция ва қонунларда мустаҳкамланган ҳуқуқлари ва эркинликларини таъминлайди”. Мазкур модда шикоятингизни қабул қилган мансабдор шахсга унинг асосий вазифаларидан бирини эслатгани учун, ундан ҳар қандай давлат органига шикоят аризаси ёзишда фойдаланишни маслаҳат берамиз.\n- Ўзбошимчалик: Ўзбекистон Республикаси Маъмурий жавобгарлик тўғрисидаги Кодексининг 200-моддасига кўра, ўзбошимчалик бу “ўзининг ҳақиқий ёки назарда тутилган ҳуқуқини фуқароларнинг ҳуқуқларига ёки қонун билан муҳофаза этиладиган манфаатларига, давлат манфаатлари ёки жамоат манфаатларига жиддий зарар ёки зиён келтирмаган ҳолда ўзбошимчалик билан амалга ошириш” ҳисобланади.\n- Ҳақорат қилиш: Ўзбекистон Республикаси Жиноят Кодекси (140-моддаси) ва Маъмурий жавобгарлик Кодексига (модда) кўра, ҳақорат қилиш учун жавобгарлик белгиланган бўлиб, “ҳақорат қилиш” “шахснинг шаъни ва қадр-қимматини беодоблик билан қасддан таҳқирлаш” деб таърифланган. Маъмурий жазо қўлланилгандан кейин ҳақорат қилиш учун жиноий жазо белгиланади.\n- Товламачилик: Ўзбекистон Республикаси Жиноят Кодексининг 165-моддасига кўра, товламачилик бу “жабрланувчи ёки унинг яқин кишиларига зўрлик ишлатиш, мулкка шикаст етказиш ёки уни нобуд қилиш ёхуд жабрланувчи учун сир сақланиши лозим бўлган маълумотларни ошкор қилиш билан қўрқитиб ўзгадан мулкни ёки мулкий ҳуқуқни топширишни, мулкий манфаатлар беришни ёхуд мулкий йўсиндаги ҳаракатлар содир этишни талаб қилиш ёхуд жабрланувчини ўз мулки ёки мулкка бўлган ҳуқуқини беришга мажбур қиладиган шароитга солиб қўйиш” ҳисобланади.\n- Ҳокимият ёки мансаб ваколатини суиистеъмол қилиш: Ўзбекистон Республикаси Жиноят Кодексининг 205-моддасига кўра, ҳокимият ёки мансаб ваколатини суиистеъмол қилиш, яъни мансабдор шахснинг ўз мансаб ваколатидан қасддан фойдаланиши фуқароларнинг ҳуқуқлари ёки қонун билан қўриқланадиган манфаатларига ёхуд давлат ёки жамоат манфаатларига кўп миқдорда зарар ёхуд жиддий зиён этказилишига сабаб бўлса;\n- Ҳокимият ёки мансаб ваколати доирасидан четга чиқиш: Ўзбекистон Республикаси Жиноят Кодексининг 206-моддасига кўра, ҳокимият ёки мансаб ваколати доирасидан четга чиқиш бу мансабдор шахснинг ўзига қонун билан берилган ваколатлар доирасидан четга чиқадиган ҳаракатларни қасддан содир этиши, фуқароларнинг ҳуқуқлари ёки қонун билан қўриқланадиган манфаатларига ёхуд давлат ёки жамоат манфаатларига кўп миқдорда зарар ёки жиддий зиён етказилишига сабаб бўлиши;\n- Мансабга совуққонлик билан қараш: Ўзбекистон Республикаси Жиноят Кодексининг 207-моддасига кўра, мансабга совуққонлик билан қараш бу “мансабдор шахснинг ўз вазифаларига лоқайдлик ёки виждонсизларча муносабатда бўлиши оқибатида уларни бажармаслиги ёки лозим даражада бажармаслиги, фуқароларнинг ҳуқуқлари ёки қонун билан қўриқланадиган манфаатларига ёхуд давлат ёки жамоат манфаатларига кўп миқдорда зарар ёки жиддий зиён этказилишига сабаб бўлиши;\n- Ҳокимият ҳаракатсизлиги: Ўзбекистон Республикаси Жиноят Кодексининг 208-моддасига кўра, ҳокимият ҳаракатсизлиги бу мансабдор шахснинг ўз хизмат вазифаси юзасидан бажариши шарт ва мумкин бўлган ҳаракатларни қасддан бажармаслиги фуқароларнинг ҳуқуқлари ёки қонун билан қўриқланадиган манфаатларига ёхуд давлат ёки жамоат манфаатларига кўп миқдорда зарар ёки жиддий зиён этказилишига сабаб бўлса;\n- Товламачилик йўли билан ҳақ беришни талаб қилиш: Ўзбекистон Республикаси Жиноят Кодексининг 214-моддасига кўра, товламачилик йўли билан ҳақ беришни талаб қилиш, яъни давлат органининг, мулк шаклидан қатъи назар, корхона, муассаса ёки ташкилотнинг, жамоат бирлашмасининг, фуқаролар ўзини ўзи бошқариш органининг мансабдор шахс бўлмаган хизматчисининг хизмат вазифаси доирасига кирадиган муайян ишни бажариши ёки хизмат кўрсатиши эвазига ҳақ беришни ёки мулкий йўсиндаги манфаатни талаб қилиши, шунингдек, шахсни қасддан фуқароларнинг ҳуқуқлари ва қонун билан қўриқланадиган манфаатлари бузилишининг олдини олиш учун ҳақ беришга мажбур этадиган аҳволга солиб қўйиш;\n- Меҳнатни муҳофаза қилиш қоидаларини бузиш: Ўзбекистон Республикаси Жиноят Кодексининг 257-моддасига кўра, техника хавфсизлиги, саноат санитарияси ёки меҳнатни муҳофаза қилишнинг бошқа қоидаларини шу қоидаларга риоя этилиши учун масъул бўлган шахс томонидан бузилиши ўртача оғир ёки оғир тан жароҳати етказилишига сабаб бўлса, — энг кам ойлик иш ҳақининг йигирма беш бараваридан эллик бараваригача миқдорда жарима ёки беш йилгача муайян ҳуқуқдан маҳрум қилиш ёки уч йилгача ахлоқ тузатиш ишлари ёхуд уч йилгача озодликдан маҳрум қилиш билан жазоланади.\n- Санитарияга оид қонун ҳужжатларини ёки эпидемияга қарши кураш қоидаларини бузиш: Ўзбекистон Республикаси Жиноят Кодексининг 2571-моддасига кўра, санитарияга оид қонун ҳужжатларини ёки эпидемияга қарши кураш қоидаларини бузиш одамларнинг оммавий касалланишига ёки заҳарланишига олиб келса, жиноий жавобгарликка тортилади.\nСизнинг ҳолатингиз юқорида санаб ўтилганлардан қайси бирига мос тушиши ҳақида аниқ фикрга кела олмасангиз, бу масалага ойдинлик киритиш учун вазиятни батафсил баён қилган ҳолда ёрдам сўраб бизга мурожаат қилишингиз мумкин. Мазкур мақоладаги маслаҳатлар ҳақ-ҳуқуқларингизни ҳимоя қилишга ёрдам бердими ёки йўқми, шу ҳақда ҳам билишни хоҳлаймиз. Бизга кўрган чораларингиз ва натижалари ҳақида, албатта, ёзиб юборинг.


Fergana.uz - ФАРҒОНАДА ФОЙДАЛАНИЛМАЁТГАН БАРЧА БИНО-ИНШООТЛАР ХАТЛОВДАН ЎТКАЗИЛАДИ. МУЛКДОРЛАРГА ОБЪЕКТЛАРДАН САМАРАЛИ ФОЙДАЛАНИШ УЧУН ИМКОНИЯТЛАР ТАҚДИМ ЭТИЛАДИ amCharts examples\nФАРҒОНАДА ФОЙДАЛАНИЛМАЁТГАН БАРЧА БИНО-ИНШООТЛАР ХАТЛОВДАН ЎТКАЗИЛАДИ. МУЛКДОРЛАРГА ОБЪЕКТЛАРДАН САМАРАЛИ ФОЙДАЛАНИШ УЧУН ИМКОНИЯТЛАР ТАҚДИМ ЭТИЛАДИ\n2021-02-17 15:13:26 67\nВилоят ҳокими Хайрулло Бозоров, Фарғона шаҳрида бўш турган, тўла қувватда фойдаланилмаётган ёки самарасиз фойдаланилаётган йирик объектларини бориб кўрди.\nСобиқ “Буюк ипак йўли” ОАЖ ва собиқ вилоят моддий техника таъминоти бино иншоотларини, шунингдек Бешбола маҳалласида «Тарас-сервис эффект» МЧЖ томонидан ташкил этилган кимёвий ўғит ишлаб чиқариш корхонасини бирма бир кўздан кечирган вилоят ҳоким, объектларнинг мулкдорлари билан уларнинг режалари ҳамда амалга ошираётган лойиҳалари юзасидан мулоқот қилди.\nОбъектлардан тўла қувватда фойдаланишни йўлга қўйиш, истиқболли режалар учун банк кредитлари тақдим этиш, янги лойиҳаларни жойлаштириш бўйича мулкдорлар ҳамда инвесторлар ўртасида диалог ташкил этиш юзасидан кўрсатмалар берилди.\nДавлат активларини бошқариш агентлиги вилоят бошқармасига шаҳар ҳудудида бўш турган, тўла қувватда фойдаланилмаётган ёки самарасиз фойдаланилаётган барча объектларини хатловдан ўтказиш вазифаси топширилди.


Навоий шаҳридан Қизилқум саҳроси оралаб шимол томонга йўл олган киши тап-тақир чўлу биёбоннинг ўртасида осмонўпар иморатлар, бири-биридан кўркам иншоотлар, йирик ишлаб чиқариш мажмуаларини ўз ичига олган замонавий шаҳар борлигига ишонгиси келмайди.\nАслида эса, бу — ҳақиқат. Энг муҳими, бугун ана шу мўъжаз шаҳарда ҳаёт қайнайди. Одамлар яратувчанлик, бунёдкорлик ишлари билан банд. Ҳудуд аҳлининг турли соҳаларда эришган ютуқлари тилга тушмоқда, эътироф қозонаяпти. Айниқса, саноатчиларнинг ғайрат-шижоати, изланиш ва интилишлари мамлакатимиз иқтисодий салоҳиятининг тобора юксалишида муносиб ҳисса бўлиб қўшилаяпти.\nДарҳақиқат, истиқлол йилларида Зарафшон шаҳри бутунлай янгича қиёфа касб этиб, вилоятнинг индустриал марказларидан бирига айланди. Бу ерда янги-янги таълим муассасалари, муҳташам кошоналар, замон талабларига мос қатор иқтисодий ва ижтимоий соҳа объектлари қад ростлади. Кўчаю хиёбонлар ободонлаштирилиб, сўлим боғу роғлар барпо қилинди. Ҳудуд иқлим шароитидан келиб чиқиб бунёд этилган фавворалар эса ёзнинг жазирама кунларида мўътадилликни таъминлаб, ёқимли эпкин таратмоқда.\nҲозир Зарафшонда турли миллат вакиллари бир оила фарзандларидек аҳил, иноқ ва ҳамжиҳатликда умргузаронлик қилаётир. Шаҳар аҳлининг қарийб 60 фоизини ёшлар ташкил этади. Улар ўқишда, касб-ҳунар эгаллашда, спорт ва санъатда тенгдошлари билан қадам-бақадам юксак марраларни эгаллашмоқда.\nМасалан, Зулфия номидаги Давлат мукофоти соҳибалари Гулноза Назарова, Гулноза Шарофова, Моҳинур Қаҳрамонова ва Заря Қосимова, спортнинг оғир атлетика тури бўйича Осиё чемпиони Маҳлиё Тоғаева, самбо бўйича жаҳон чемпиони Истам Қудратов, дзюдо бўйича Осиё чемпионати совриндори Ойдиной Ботирова зарафшонликларнинг фахрига айланган.\nАлбатта, бундай ўғил-қизларнинг маънан ва жисмонан етук бўлиб улғайишида ҳудуддаги 12 та умумтаълим мактаби, битта академик лицей, 3 та касб-ҳунар коллежининг ўрни беқиёс. Қолаверса, шаҳардаги мавжуд 13 та маҳалла фуқаролар йиғини ҳам баркамол авлод таълим-тарбиясига муносиб ҳисса қўшаётир.\n— Бугунги ёшлар — порлоқ келажагимиз бунёдкорлари, — дейди “Камолот” ЁИҲ Зарафшон шаҳар кенгаши раиси Учқун Бобоев. — Қувонарлиси, ўғил-қизларимиз қалбида жамият ҳаётига дахлдорлик ҳисси юқори. Бу, аввало, уларнинг Президентимиз томонидан олиб борилаётган оқилона сиёсатнинг туб мазмун-моҳиятини теран англаб етаётганликлари туфайлидир.\nКон-металлургия саноати — зарафшонликлар меҳнат қилаётган асосий тармоқ. Эътиборлиси, кейинги йилларда замонавий машина-механизмлар келтирилиши ҳисобига ҳудудда кончилик-қазиш ишлари кўлами кенгайди. Уларни таъмирлаш ва бир маромда ишлашини таъминлаш мақсадида ташкил этилган участкаларга ҳам тажрибали чилангар ҳамда созловчилар бириктирилган. Яна бир эътиборли жиҳати, узунлиги бир километрни ташкил этувчи 2-Гидрометаллургия заводида ҳар йили янги инновацион технологиялар амалиётга жорий этилмоқда.\n— Қизилқум — чинакам хазиналар булоғи, — дейди Навоий кон-металлургия комбинати Марказий кон бошқармаси директори Отабек Мустакимов. — Негаки, унинг бағрида Менделеев даврий жадвалида қайд этилган деярли барча нодир ва ноёб элементлар учрайди. Хусусан, Зарафшон ён-атрофидан қазиб олинаётган Мурунтоғ олтини бугун Ўзбекистонимизнинг бойлиги, ғурури ва ифтихорига айланган. Мустақиллик йилларида бу ерда олиб борилган йирик модернизациялаш лойиҳалари туфайли ишлаб чиқариш қуввати қарийб 2 баробарга ошди, сифат кўрсаткичлари эса тубдан яхшиланди. Бу Навоий кон-металлургия комбинатига қарашли Марказий кон бошқармаси фаолиятида ҳам кўзга яққол ташланади.\nЧиндан ҳам, бошқарма мутахассисларининг фидокорона меҳнати, бой тажриба ва салоҳияти туфайли эришилаётган ютуқлар салмоғи тобора ортиб бораётир. Бунда жамоа сафига келиб қўшилаётган ёш ишчи-ходимларнинг ўзига яраша ҳиссаси бор. Айниқса, йирик қурилма ва қудратли техникаларни моҳирлик билан бошқариб, коллеж ёки олий ўқув юртида олган билимларини амалиётга самарали татбиқ этаётган ёшларнинг ғайрат-шижоатини кўриб, қувонасан, киши. Бу нафақат Зарафшон шаҳри, балки вилоят саноати истиқболи порлоқ эканлигининг яна бир ёрқин далилидир.\nМухтасар айтганда, олиб борилаётган ана шундай туб ислоҳотлар натижасида шаҳарда барча соҳа ва тармоқлар изчил ривожланиб бораяпти. Пировардида ҳудуд аҳлининг турмуш тарзи, оилаларнинг иқтисодий имкониятлари тобора яхшиланмоқда.\nМазкур рукндаги бошқа мақолалар: « Юксак ишонч ва масъулият\tМусиқали фаввора »


Спорт 15:40 / 16.05.2019 13402\n16 май, пайшанба куни футбол бўйича Ўзбекистон чемпионатининг 9-тур ўйинлари ўтказилади. Турни «Андижон» ва «Пахтакор» жамоалари ўртасидаги ўйин бошлаб беради. 9-турнинг марказий ўйини пойтахтда ўтказилиб, унда «Локомотив» собиқ мураббийи Вадим Абрамов бошқараётган «Бунёдкор»ни қабул қилади. Мураббийсиз қолган «Бухоро» бу турда чемпионатни кўтаринки кайфиятда ўтказаётган «Динамо»ни қабул қилади. Қуйида Суперлиганинг 9-тур ўйинлари превьюси билан танишасиз.\n16 май (пайшанба)\n«АНДИЖОН» – «ПАХТАКОР»\nЎйин вақти: 16 май, 18:30.\nСтадион: Фарғона, «Истиқлол» стадиони.\nАндижондаги стадион «Андижон» – «Насаф» ўйинида очилганди, лекин маълум бўлишича, «Соғлом авлод» стадионидаги ёриткичлар ҳали талаб даражасида эмас. Шу боис «Андижон» – «Пахтакор» ўйини Фарғонадаги «Истиқлол» стадионида ўтказилади. «Нефтчи» юқори дивизионда ўйнамаётган бўлишига қарамай, Суперлига ўйинларини энг кўп ўзида қабул қилаётган стадиони айнан «Истиқлол» бўлиб турибди. Чунки стадиони тайёр бўлмаган водий жамоалари уй ўйинларини Фарғона шаҳридаги шу аренада ўтказишга мажбур бўлишмоқда.\nЎйиннинг ўзига тўхталадиган бўлсак, Андижондаги баҳсда «Пахтакор»нинг имкониятлари юқори. Ўтган турда «Навбаҳор» билан аламли тарзда дуранг ўйнаган «шерлар» водийнинг бошқа бир жамоасига қарши ўйинда ғалаба қозонишга интилади. Бунинг устига «Андижон» ҳозир яхши ҳолатда эмас. Жамоа бош мураббийи Илдар Сакаев истеъфога чиққани ҳақида хабарлар ҳам юрибди.\nАммо «Андижон» мураббийнинг кетганини тасдиқламади. Балки жамоани юқори дивизионга олиб чиққан мураббийга «Пахтакор» билан ўйинда ҳал қилувчи имкон берилар.\n17 май (жума)\n«ЛОКОМОТИВ» – «БУНЁДКОР»\nЎйин вақти: 17 май, 18:45.\nСтадион: Тошкент, «Локомотив» стадиони.\nБошқа вилоятлардаги жамоалар ҳам охирги йилларда ўсишга эришди, аммо айни дамда жадвалнинг юқори учлигини барибир пойтахт жамоалари банд этган. «Пахтакор» ва «Локомотив» яхши молиявий имконият ва кучли таркиб эвазига ҳақли равишда дастлабки икки ўринни эгаллаб турган бўлса, стадионсиз, автобуссиз қолган «Бунёдкор» 10-синф болалари билан ўйнаб, учликда бормоқда. Чунки ёш «қалдирғочлар»ни яхши мураббий бошқармоқда.\n«Локомотив» ўтган турда «Металлург»нинг жиддий қаршилигига дуч келди. Етмаганига, «темирйўлчилар»нинг ОЧЛда гуруҳдан чиқа олмаслиги ҳам аниқ бўлди. Бундай натижалар Андрей Фёдоровнинг курсисини қимирлатиб қўйгани бор гап. Унинг истеъфоси яқинлиги ижтимоий тармоқларда аллақачон муҳокама қилинмоқда. Мамлакатнинг охирги уч йилдаги чемпиони кичик инқироздан чиқиб кетиши учун мана шундай катта ўйинларни ютишга интилиши аниқ.\n«Бунёдкор» Навоийдаги кутилмаган мағлубиятдан сўнг яна ўзига келиб олди ва «Қўқон-1912»ни мағлуб этишга улгурди. Абрамовнинг ёш жамоаси стабил ўйин кўрсата олмаяпти, шундай бўлса-да, 3-ўрин ҳам ёмон эмас. «Қалдирғочлар» мавсум охирида ҳам шу ўринда қолишса, буни катта натижа деб қабул қилиш мумкин.\n18 май (шанба)\n«НАСАФ» – «ҚЎҚОН-1912»\nЎйин вақти: 18 май, 17:45.\nСтадион: Қарши, «Марказий» стадиони.\nБу ўйиннинг мезбони «Қўқон-1912» бўлиши керак эди, аммо стадионнинг тайёр эмаслиги боис баҳс Қаршида ўтказилади. Қўқондаги стадион «Динамо» билан ўйинда очилиши кутилмоқда. Ҳар икки жамоа учун 8-тур омадсиз ўтди. «Қўқон-1912» икки марта пенальтидан гол ўтказиб, «Бунёдкор»га енгилган бўлса, «Насаф» ўз майдонида «Қизилқум»ни енга олмади.\n«Насаф» айни дамда 8-ўринда бормоқда, лекин Бердиев жамоаси ўтган турда ғалаба қозонса, 3-ўринга чиқиб олиши ҳам мумкин эди. «Қўқон-1912» эса охирги поғонада бормоқда. Қўқон клуби Нўъмон Ҳасановга 1:7 ҳисобидаги мағлубиятдан сўнг ҳам ишонч билдиришда давом этди ва Тошкентда «Локомотив»дан очко олган «Қўқон-1912» мураббийи қайсидир маънода ишончни оқлагандек бўлди. Аммо охирги поғонада юриш мамлакат футболининг илк жамоасини қониқтирмаса керак. Шу боис Ҳасанов учун ҳар ўйин финалга тенг.\n«ҚИЗИЛҚУМ» – «СУРХОН»\nЎйин вақти: 18 май, 20:00.\nСтадион: «Ёшлик» СМ стадиони.\n«Қизилқум» кичик инқироз кўчасига кириб қолгандек кўринганди. Аммо ўз майдонида «Бунёдкор»ни енгиб, Қаршида «Насаф» билан дуранг ўйнагач, Ҳамид Актамов шогирдлари яна ўйинини топиб олгандек кўринмоқда. Аммо Қаршидаги ўйиндан сўнг Актамов жамоаси ҳали инқироздан чиқиб кетмаганини айтди. 9-турда ғалаба қозонса, «Қизилқум» очколар бўйича айнан шу турдаги рақиби «Сурхон»га етиб олиши мумкин.\n«Сурхон» чемпионат аввалидаги стабилликни сақлаб қола олмаяпти. Микляев жамоасида бошқа жамоадан келган футболчиларнинг кўплиги бир хил ўйин кўрсатишда халақит бераётгандек.\n19 май (якшанба)\n«НАВБАҲОР» – «МЕТАЛЛУРГ»\nЎйин вақти: 17:30.\nСтадион: Наманган, «Марказий» стадиони.\n«Навбаҳор» ҳозир Суперлиганинг энг яхши ҳолатдаги жамоаси. «Навбаҳор» охирги 5 та ўйинда шунчалик яхши ўйнадики, энди Канчельскис шогирдларини бемалол чемпионликка даъвогарлар сирасига киритиш мумкин. Қаршида «Насаф»ни енгган «Навбаҳор» омадли юришини айнан ўша ўйиндан бошлади.\nҚаршидаги ўйиндан сўнг наманганликлар мағлубият нималигини билмаётган «Сурхон»ни йирик ҳисобда енгишди, кейин Самарқандда «Динамо» билан мавсумнинг энг қизиқарли ўйинларидан бирида қатнашишди. 7-турда стадионининг очилишида «Сўғдиёна»ни чиройли ўйин кўрсатиб мағлуб этган «Навбаҳор» ўтган турда «Пахтакор» билан дуранг ўйнади.\n«Металлург»нинг ҳам ишлари чакки эмас. Шипилов шогирдлари ўтган турда «Локомотив»дан очко олишни уддалашди. Ўша ўйин шунчалик шиддатли кечдики, бош ҳакам Азиз Асимов унинг темпига чидай олмай, танаффусда ўрнини бошқа ҳакамга бўшатишга мажбур бўлди. Ана шундай шиддатли ўйинда бекободликлар «Локо»дан очко олишди. Шу боис «Металлург»ни енгиш «Навбаҳор»га ҳам осон бўлмайди.\nОКМК – «СЎҒДИЁНА»\nЎйин вақти: 19 май, 17:45.\nСтадион: Олмалиқ, ОКМК стадиони.\nМиржалол Қосимов Олмалиқда яхши жамоа тузишга қийналяпти. Жамоада яхши футболчилар йиғилган, лекин уларнинг кўпчилиги бошқа клублардан келгани ОКМК ўйинида стабилликнинг йўқлигига сабаб бўлмоқда. Қосимов жамоасида етакчи етишмаётганини ҳам кўп бора айтди. Яхши футболчиларнинг йиғилгани муваффақият гарови бўла олмаслигини айнан ОКМК мисолида кўряпмиз.\n«Сўғдиёна» Улуғбек Бақоев мураббийлигига ўтгач, анча жонланди. Жиззахликлар Бақоев билан «Андижон» ва «Металлург»ни енгишди. Бу ўйин турнир жадвалида икки ёнма-ён бораётган жамоалар ўртасидаги тўқнушув бўлгани билан ҳам аҳамиятли. Олмалиқликлар ўз майдонидаги бу баҳсни юта олишмаса, яна охирги поғонага қайтишлари мумкин.\n«БУХОРО» – «ДИНАМО»\nЎйин вақти: 19 май, 20:00.\nСтадион: Бухоро. «Бухоро» СМ стадиони.\nЎтган йил ОКМК билан Ўзбекистон Кубогида зафар қучган Бахтиёр Ашурматов жорий мавсум аввалида «Бухоро»ни қабул олганди. Аммо кўҳна шаҳарда унинг ишлари юришмади ва клуб раҳбарияти «Динамо» билан ўйин олдидан Ашурматовни истеъфога чиқарди.\nБу «Бухоро» футболчиларига икки хил таъсир қилиши мумкин. Биринчидан, истеъфо катта эҳтимол билан жамоага салбий таъсир қилади. Чунки мураббийнинг кетиши футболчилар ҳам яхши ўйнамаганини кўрсатади. Бошқа томондан мураббийнинг кетиши жамоага ижобий таъсир қилиши ҳам мумкин, боиси футболчилар натижаларда уларнинг айби йўқлигини исботлаш учун ҳам яхшироқ ўйнашади.\n«Динамо» ҳозир жуда яхши ҳолатда. Янги мавсумга Про-Лигада ўйнаш учун тайёрланган самарқандликлар кутилмаганда Суперлига чиқиб қолишди. Шу боис «Динамо» таркиби ҳам кўпроқ Про-Лига жамоалариникига ўхшаб кетади. Шундай бўлса-да, Даврон Файзиев жамоаси яхши ўйин кўрсатмоқда. 3 ғалаба ва 3 дуранг қайд этган самарқандликлар айни дамда 5-ўринда. «Динамо» мавсум охирида ҳам шу ўринда қолса, буни сенсецион натижа дейиш мумкин.


«O'ZLITINEFTGAZ» АЖ Tas-IX12+\n«O'ZLITINEFTGAZ» АЖ — юқори илмий салоҳиятни ва собиқ илмий ва лойиҳалаш ташкилотлари: «Средазниигаз», «Средазнипинефть», «Узгипрогаз», «ВНИИпромгаз», «Нефтегазстройпроект» ва ОМЭ ПГО «Узбекнефтегазгеология» илмий ходимлари ва мутхассисларининг бой тажрибаларини бирлаштирган йирик марказ.\nЎтишлар сони: 1579\n"ИнтерСпорт" газетасининг расмий веб-сайти 12+\n"ИнтерСпорт" газетасининг расмий веб-сайти. Спортнинг турли йўналишларига тегишли бўлимлари мавжуд. Спортга оид янгиликлар доим янгиланиб боради.\nЎтишлар сони: 1551\nЎтишлар сони: 1520\nТошкент Британия мактаби 12+\nТошкентдаги Британия мактаби болаларнинг инглиз тили ва инглиз маданияти қадриятларини ўқитиш мақсади бўйича таълим беради. Сайтда мактаб ҳаёти, фото ва видео галерея, мактаб тақвими, мактаб янгиликлари, ахборотномалар, қўлланмалар ва кўрсатмалар ва бошқалар ҳақида маълумотлар тақдим этилган.\n"Кун" интернет-нашри Tas-IX12+\nНашр ўз олдига Ўзбекистон ва жаҳонда содир бўлаётган энг муҳим воқеа-ҳодисалар ҳақида тезкор, аниқ ва холис ахборот беришни мақсад қилиб қўйган.\nЎтишлар сони: 1513\nЎзбекистон Республикаси Олий суди Tas-IX12+\nЎтишлар сони: 1437\nБолажонлар учун тақдимотлар 12+\nБолажонлар учун мўлжалланган тақдимотлар ва клиплар - болаларга мўлжалланган тақдимотлар учун мавзулар ҳаммаси Viki.rdf.ru сайтида.\nЎтишлар сони: 1398\nЎтишлар сони: 1382\nЎтишлар сони: 1333\nЎтишлар сони: 1300


hidoyat.uz – “Мовароуннаҳр” нашриётининг сайти - ТАРБИЯ – МАСЪУЛИЯТЛИ ВАЗИФА\nТАРБИЯ – МАСЪУЛИЯТЛИ ВАЗИФА\n2013 йил 16 январ\nИнсон учун оила қуриш, фарзанд кўриш шарафли ва эзгу истак, фарзандларни чин инсон қилиб вояга етказиш эса ҳам қарз, ҳам фарз. Абдулла Авлоний айтганидек, тарбия ё ҳаёт–ё мамот, ё нажот–ё ҳалокат, ё саодат–ё фалокат масаласидир. Ҳар бир ота-она фарзандини жисмонан бақувват, соғлом ва теран ақлли бўлиб улғайишини истайди.\nФарзанд тарбияси ота-онадан масъулиятли бўлишни талаб қилади. Чунки бугуннинг ёшлари – эртанинг эгалари. Юртнинг истиқболи уларга боғлиқ.\nШундай ривоят бор. Бир киши фарзандларига шундай дебди: "Болаларим, мен сизларнинг зиммамдаги учта ҳақингизни тўртта қилиб бажарганман. Биринчиси, сизларга чиройли исм қўйдим. Иккинчиси, яхши тарбия ва илм ўргатдим. Учинчиси, вояга етганларингда яхши жойга турмушга бердим ва яхши жойдан уйлантирдим. Тўртинчи, энг асосийси эса, сизларга гўзал ахлоқли ва маънавияти юксак она танладим".\nДемак, оқила, маърифатли умр йўлдош танлаш отанинг фарзанд олдидаги бурчларидан бири. Сабаби, она фарзандини тўққиз ой вужудида кўтаради, болалар ёнида отага нисбатан кўпроқ бўлади. Лекин бу оталар маърифатли бўлмаса ҳам бўлаверади дегани эмас. Фарзандига оқила онани албатта оқил ота танлайди. Шу билан бирга, фарзандни тарбиялашда асосий қўрғон бўлиб хизмат қилади.\nОила – фарзандлар учун илк сабоқлар маскани. Гўдаклар кенг дунёни ўз хонадонларидан идрок қила бошлайди. Шундай бўлгач, оилада болалар учун соғлом муҳит яратиш ота-онанинг масъулиятли вазифаси. Аммо яна бир нарса бор, ота-она фарзандлар учун ҳамма нарсани муҳайё қилиб беравериши ҳам яхши эмас. Чунки меъёридан ортиқ қулайлик боланинг талтайиб кетишига, лоқайд, худбин бўлиб қолишига олиб келади.\nДемак, ота-она фарзандига меҳрибон, ширинсўз бўлиш билан бирга, қаттиқўл бўлиши ҳам зарур.\nТошкент шаҳар Ҳамза қурилиш касб-ҳунар коллежи ҳуқуқшунос ўқитувчиси


Бишкекдаги АҚШ базаси "сиёсий савдо" объектига айланмоқда\nАҚШнинг Россиядаги элчиси Майкл Макфол Москва расмийларининг ўз баёнотига билдирган муносабатидан ҳайратда эканини яширмайди.\nАҚШнинг Москвадаги элчиси Майкл Макфол Россия 2009 йилда қирғиз ҳукуматига пора бермоқчи бўлганини айтди.\nРус матбуотининг билдиришича, АҚШнинг Москвадаги элчиси Майкл Макфол 25 май куни талабалар билан учрашуви чоғида Россия 2009 йилда АҚШ базасини мамлакатдан чиқариши учун президент Қурманбек Бакиевга катта миқдорда пора таклиф қилгани тўғрисида гапирган. Макфолга кўра, ўз ўрнида Вашингтон ҳам базани Қирғизистонда қолдириш учун пул таклиф қилган. Аммо АҚШ таклиф қилган пул миқдори Россия ваъда қилган маблағдан оз бўлган.\nДубнов: "АҚШ Россия ҳаракатини нотўғри тушунган"\n2009 йилда Россия Қирғизистонга 2 миллиард доллар миқдорида иқтисодий кўмак кўрсатишга ваъда берган эди. Марказий Осиё бўйича таҳлилчи, москвалик журналист Аркадий Дубнов “АҚШ Россия ваъда қилган моддий кўмакни пора сифатида талқин қилган бўлиши мумкин”, деб ҳисоблайди:\n- Макфолл ўз баёнотида қуйидагиларни назарда тутган бўлиши эҳтимол: 2009 йилда Путин Қирғизистонга 2 миллард доллар кредит ва 150 миллион доллар моддий кўмак беришини билдирган. Мана шу баёнотдан кейиноқ президент Бакиев Бишкекдаги АҚШ ҳарбий базаси мамлакатдан чиқарилиши ҳақида баёнот берган. АҚШ буни Россия Қирғизистонга пора бераяпти қабилида талқин этган. Бу масалада АҚШ президенти Обама ва Россия президенти Медведевнинг 2009 йил апрелида бўлган учрашувида ҳам сўз бўлган, -деди Аркадий Дубнов.\n2009 йилнинг февралида ўша пайтдаги президент Қурмонбек Бакиев Москвага борган эди. Россия томони Бакиевнинг АҚШ базасини Қирғизистондан чиқарилиши тўғрисидаги баёнотидан сўнг Бишкекка тезликда 300 миллион доллар кредит ва 150 миллион доллар моддий ёрдам кўрсатган. Аммо АҚШ томони ҳарбий базаси учун ижара ҳақини 17 миллион доллардан 63 миллион долларга кўтаргач, Қурмонбек Бакиев Вашингтон билан ҳарбий база мақомини АҚШ транзит марказига ўзгартириш юзасидан шартномани имзолаган. Натижада Россия-Қирғизистон муносабатлари кескин совуқлашган эди.\nЖекшенкулов: "Макфол эски гапни бекорга айтмади"\nҚирғизистоннинг янги президенти Алмазбек Атамбаев ҳам бир неча бор, жумладан, Москвага қилган сафари чоғида Бишкекдаги АҚШ ҳарбий транзит марказининг ҳозирлиги 2014 йилда якунланишини билдирган. Атамбаевнинг айтишича, мана шу муддат якунлангач қирғиз томони АҚШ билан база ҳозирлиги муддатини узайтириш юзасидан шартномани имзоламайди.\nҚирғизистоннинг собиқ ташқи ишлар вазири Аликбек Жекшенкуловнинг айтишича, элчи Макфолнинг Москвадаги билдирувини Атамбаевнинг бу баёнотларига муносабат сифатида қабул қилиш керак. Жекшенкулов АҚШ томони эски мавзуни яна қайта кўтариш орқали Қирғизистон ҳукуматини огоҳлантирмоқда, деб ҳисоблайди.\n- Мазкур баёнот ортида АҚШ тарнзит марказини Қирғизистонда сақлаб қолиш ҳаракати турибди. Америка дипломатияси жуда катта тажрибага эга, кўп қиррали, кенг имкониятлари бор дипломатия. Шунинг учун улар арқонни узун ташлаб: “Сизлар муроса қилмасанглар биз Россия раҳбарияти билан муроса қиламиз, база масаласини ўзаро ҳал этамиз”, деб шаъма қилмоқда, -деди Аликбек Жекшенқулов.\nМакфол баёнотига муносабат турлича бўлмоқда\nАҚШ элчисининг мазкур баёнотига расмий Москва 28 май куни муносабат билдирди. Россия Ташқи ишлар вазирлигининг раддиясида “Макфолнинг баёноти дипломатик одоб-аҳлоқ меъёрларига зид, АҚШ ҳамда Россия муносабатларига путр етказувчи ҳаракат” сифатида баҳоланган..\n"Эхо Москви" радиосининг хабар беришича, Майкл Макфол Россия Ташқи ишлар вазирлигининг ўзига нисбатан кескин баёнотидан ҳайратда эканини айтган.\n"Расмий Вашингтон ҳам элчи Макфолнинг билдируви юзасидан шарҳ беришга шошилмаяпти. АҚШ Давлат департаменти расмийлари Макфолнинг сўзлари Москва томонидан нотўғри тушунилган бўлиши мумкинлигини айтмодқлар", деб ёзади "Эхо Москви" радиоси интернет сайти.\nМайкл Макфол баёнотига ҳозирча қирғиз расмийлари муносабат билдиргани йўқ.


09 март 2021, Тошкент вақти: 00:17\n“Озодлик” мухбири Ўзбекистоннинг Қозоғистон билан чегарасида жойлашган “Ғишткўприк” чегара постида бўлиб, воқеани ўрганди.\nВоқеа гувоҳларининг сўзларига қараганда, сурхондарёлик ака-ука Қозоғистоннинг Олмаота шаҳрида мардикорлик қилган. Бироқ уларнинг кичиги қурилишда ишлаётганида баландликдан йиқилиб, ҳаётдан кўз юмган. Ака эса укасининг мудасини олиб, чегарагача ҳеч қандай тўсқинликсиз етиб келган. Не кўргуликки, марҳумнинг паспорти шошилишда унутиб қолдирилганми ёки йўқолганми, чегарачилар ўликни ўтказмаган. Ўликни турли йўллар билан чегарадан ўтказишда бўлган барча уринишлар бекор кетган. Ака укасининг ўлиги билан ўз ватани чегараси остонасида икки кеча-кундуздан ортиқ кўчада қолиб кетган. Унинг пули бўлмаган. Чегара ҳудудида яшовчи қозоқлар акага 70 минг сўм атрофида пул йиғиб берган.\nГувоҳларнинг таъкидлашича, чегаранинг Ўзбекистон томонида марҳумнинг яқинлари келиб, кутиб турган. Ўзбек аскарларининг ноинсоний ҳаракатларидан ғазабланган 60 чоғли қозоқ аёллари тош ва таёқлар билан чегарачиларга ҳамла қилган ва қаттиқ тўполон кўтарган. Шундан сўнггина чегарачилар мурданинг ўтказилишига рухсат беришга мажбур бўлган.\nҚозоғистонлик аёлларнинг ғазабига, марҳум укасининг жасадини ўз юртига олиб ўта олмаган аканинг нафратига сазовор бўлган Ўзбекистон чегарачиларнинг хатти-ҳаракатлари қанчалик қонуний?\nТошкент шаҳри адвокатлари коллегияси раисаси Гулнора Эшонхонованинг билдиришича, чегарачилар қонун бўйича тўғри иш тутган.\nМустақил кузатувчилардан бирининг айтишича, чегарадаги бу вазият қонун-қоидадан кўра кўпроқ одамийлик мезонларига амал қилинишини талаб этган. Чегарачилар гарчи қонунни рўкач қилган бўлса-да, оломоннинг талабидан сўнг ўликни олиб ўтишга рухсат бергани бу хулосанинг асосли эканини тасдиқлайди.\nЎзбекистон Бош прокуратураси вакили ҳам чегарачилар қонуний иш тутганини таъкидлади. Мамлакат ташқи ишлар вазирлиги вакили эса чегарачилар ўликнинг паспортини талаб қилганини “аҳмоқона ҳаракат”, деб баҳолади.


15:56 / 26.12.2018 | Isobek | 2025\nАссалому алайкум! Ҳурматли устозлар. Мен Тиббиёт олийгохида талабаман. Аллоҳга шукурки курсдошларим орасида фарз ва суннатни вақтида адо этишга харакат қилувчилар бор. Билмаганларимизни мухокама қилиб, қидириш хизматидан фойдаланиб, домлалардан сўраб ўрганишга харакат қиляпмиз. Биз келажакда умумий амалиёт шифокорлари бўламиз. Шунинг учун бизни устозларимиз турли жаррохлик амалиётларига хаттоки роддомда тўғруқ жараёнларига хам олиб киришади. Кўпинча беморларнинг авратлари очиқ холда бўлишади. Лекин биз бу жараёнларни ўрганмасак келгусида беморларга ёрдам беролмаймиз. Турли вазиятларда эркак тез ёрдам шифокори хомиладор аёлларга хам ёрдам бериши керак бўлиб қолади. Хамма жойда хам аёл шифокорлар етарли даражада эмас. Саволим аёл шифокор бўлмаса эркак шифокорга мурожат қилиш мумкин. Биз талабаларчи бизнинг беморга хеч қандай фойдамиз тегмайди. Фақатгина ўрганиш учун кирамиз. Шу иш жоизми?\n– Ва алайкум ассалом! Мусулмон жамияти ва умуман мусулмонлар доимо фарзи кифоя даражасидаги касбларни ўрганиш ва уни бажаришга буюрилган. Табобат ҳам фарзи кифоя ҳисобланади. Агар мусулмон фарзандлари бу касбни ўрганмаса, мусулмонларнинг бу борадаги ҳожатлари бошқа дин вакилларига қолиб кетади. Натижада фарзи кифоя тарк қилингани сабабли бутун жамият гуноҳкор бўлади. Аслида доялик каби ишларни эркаклар қилмасликлари керак. Сиз айтган ҳолатни уламолар ўрганиб, фавқулотда ҳолатларда керак бўлиб қолиши жиҳатидан таълим ва ўрганиш мақсадида жоиз деганлар. Фақат бир нарсани қатъий билиб олиш керак, имкон борича авратларга назар қилишдан тийилиш лозим. Аллоҳ сизларга ўхшаган тақволи тиб ходимларини сонини зиёда қилсин. Валлоҳу аълам!\nАёл ва табобат


ҚЎШАЛОҚ БАЙРАМ МУБОРАК! - Баҳоуддин Нақшбанд ёдгорлик мажмуаси маркази\nЯратганга беҳисоб шукрлар бўлсинки, она Ватанимиз мустақиллиги биз учун аввало ўзлигимизни англаш, инсоний қадримизни, урф-одат ва қадриятларимизни, муқаддас ислом динимизни, буюк аждодларимиз, азиз авлиё ва алломаларимизнинг табаррук номлари ва меросини, ғурур ва ифтихоримизни тиклаш, ёш авлодимизни миллий ва умумбашарий қадриятлар руҳида тарбиялаш каби беқиёс имкониятларни очиб берди. Аллоҳ таоло Қуръони Каримнинг “Шарҳ” сурасида шундай дейди: “Бас, албатта ҳар бир оғирлик машаққат билан бирга бир енгиллик хам бордир”. Ояти каримага мувофиқ, Ватанимиз бошига неча йиллар қийинчиликлар тушганда ҳам халқимиз бу мушкилотларга сабр, чидам ва матонатлар қилди. Натижада Аллоҳнинг инояти билан марҳум Биринчи Президентимизнинг саъй ҳаракатлари ва ташаббуслари ила 1991 йил 31 август куни мустақиллик эълон қилинди.\nИстиқлол шарофати билан ислом дини равнақи учун янги имкониятлар очилди. Республикамизнинг Асосий Қонуни – Бош қомусимизда виждон эркинлиги кафолатлаб қўйилди. Мустақилликнинг дастлабки йиллариданоқ жамиятимизда даҳрийлик тарғиботи барҳам топди. Барча исломий қадриятлар – масжид ва мадрасаларнинг бинолари, осори атиқалар, тарихий манбалар мусулмонларга қайтариб берилди. Аллоҳ таолога беадад шукроналар бўлсинким, диёримизнинг истиқлолга эришуви ва жамиятимизда рўй берган ижобий ўзгаришлар мамлакатимиз мусулмонлари ҳаётида ҳам улкан бурилишларга сабаб бўлди. Юртдошларимиз эмин-эркин ибодат қилишлари учун барча зарур шарт-шароитлар яратилди. Халқимиз қалбида ислом динига меҳр-муҳаббат янада ортди. Алҳамдулиллоҳ, ҳар йили юртдошларимиздан минглаб кишилар муборак ҳаж ва умра зиёратини адо этиш бахтига муяссар бўлмоқдалар. Истиқлолдан олдин бу фақат орзу бўлар эди, холос.\nМустақиллик шарофати ила диёримиздан етишиб чиққан уламоларимизнинг ҳаётлари билан яқиндан танишиш, улар қолдирган бебаҳо илмий меросларини ўрганиш имкониятига эга бўлдик.\nНур устига аъло нур деганларидай, ҳадемай қўшалоқ байрам – республикамиз Мустқиллигининг йигирма олти йиллиги ҳамда муборак Қурбон ҳайити байрамларини нишонлаймиз.\nЮртимиз мусулмонлари бу шодиёналарни файзли, шукуҳли кун сифатида кенг нишонлайдилар. Пайғамбаримиз (соллаллоҳу алайҳи васаллам) суннатларига мувофиқ байрам кунларида мўминлик ахлоқига хос бўлган мусулмонлар билан саломлашиш, дийдорлашиш, бир-бирларини қутлаш, меҳр-оқибат ва саховат кўрсатиш каби фазилатлар ёрқинроқ намоён бўлади.\nҚурбон ҳайити – мусулмонларнинг шод-хуррамлик, кўнгил олиш, меҳр-оқибат, хайр-саховат кўрсатиш, бир-бирлари билан дийдорлашув байрамларидир. Уни шариат талабларига мувофиқ, йиғи-сиғисиз, хурсандчилик билан, хуш кайфиятда ўтказиш мусулмонга ярашиқли ва мақталган амаллардандир. Ҳайит хурсандчилик кунидир. Ҳайит намозидан сўнг ота-она ва фарзандларга совға улашиб, уларни қувонтириш, кексаларни, заиф ва бетобларни зиёрат қилиш, уларга ҳадя бериб қалбларига сурур бағишлаш динимиз тарғиб қилган амаллардандир. Ҳайит байрамдир. У куни динимизда мубоҳ саналган, кўнгилни кўтарадиган барча ишларни қилиш билан қалбга ором бериш керак.\nТинч ва фаровон юртга байрамлар ярашади, деганларидай, халқимиз бундай улкан натижаларни, салмоғи ва аҳамияти ҳеч нарса билан ўлчаб, қиёслаб бўлмайдиган ютуқларни ҳар жиҳатдан пухта ўйланган, узоқни кўзлаб амалга оширилаётган ислоҳотларнинг самараси деб билади ва юксак қадрлайди.\nДунёнинг турли минтақаларида рўй бераётган воқеа-ҳодисаларни кўриб, кузатиб шуни тўлиқ ишонч билан айтамизки, биз учун, мўмин-мусулмонлар учун тинчлик ва омонлик энг олий неъмат, мусаффо динимиз тарғиб қилган улуғ қадриятдир. Ўзбек халқининг бизга тинчлик керак, омонлик керак, деган мана шу мухтасар даъвати бугун миллати ва эътиқодидан қатъий назар фаровонликка интилган бутун дунё аҳлининг хоҳиш-истагини ўзида яққол ифодалайди. Илоҳим юртимиз тинч, осмонимиз мусаффо, элимиз фаровон бўлсин.\nҚўшалоқ байрам муборак, азиз ватандошлар!


Навоийда аянчли ЙТҲ. Қурбонлар бор\nБош саҳифаЯнгиликларНавоийда аянчли ЙТҲ. Қурбонлар бор\n23 Сентябр, 2020\n2020 йилнинг 22 сентябрь куни соат 18:30 ларда, Навоий вилояти, Учқудуқ тумани ҳудудидан ўтувчи А-379 автомобиль йўлининг 281-282 километрлари оралиғида “Учқудуқ-Зарафшон” йўналишида аянчли йўл-транспорт ҳодисаси рўй берди. Бу ҳақида ИИВ ЙҲХББ Ахборот хизмати хабар берди.\nҚайд этилишича, 1997 йилда туғилган ҳайдовчи “Ласетти” русумли автомобилни бошқараётиб, йўлнинг хавфли бурилиш жойида қарама-қарши бўлакка ўтиб кетиб, қаршисидан келаётган 1997 йилда туғилган ҳайдовчи бошқарувидаги “Нексия” русумли автомобиль билан тўқнашган. Ҳар иккала ҳайдовчи хавсизлик камарини тақмагани айтилмоқда.\nНатижада, “Нексия”нинг 57 ёшли йўловчиси воқеа жойида, 24 ёшли йўловчиси эса шифохонага олиб кетилаётган вақтда вафот этган. Унинг ҳайдовчиси тан жароҳати билан шифохонага ётқизилган.


Жаҳоннинг қашшоқ мамлакатларига даҳшатли муаммо хавф...\n28.11.2021 16:22 0 2130\nЎғитнинг глобал танқислиги дунёнинг энг қашшоқ мамлакатларида озиқ-овқат муаммоси ва очликка олиб келиши мумкин. Бу ҳақда Норвегиянинг Yara International ўғит ишлаб чиқарувчи компанияси бош директори Свейн Торе Холсетер ВВСга берган интервюсида айтиб ўтган.\nКорхона раҳбарининг сўзларига кўра, айни пайтда жаҳон ўғит бозорида тақчиллик кузатилмоқда. Кўпгина ўғитларда мавжуд бўлган аммиак ишлаб чиқариш учун газ ишлатилади, унинг нархи кескин ошиб, ўғитлар қимматламоқда.\nБошқа компаниялар билан бир қаторда Yara International ҳам ўз маҳсулотларини ишлаб чиқаришни қисқартиришга мажбур бўлган. Холсетернинг аниқлик киритишича, ўғит ишлаб чиқаришнинг камайиши оқибатида фермерлар экинларни аввалгидек самарали етиштира олмайди, бу эса дефицитга олиб келади. Унинг таъкидлашича, энг қашшоқ мамлакатлар озиқ-овқат танқислигидан энг кўп зарар кўради.\nДеҳқонлар маккажўхори ва буғдой ҳосилини ошириш учун ўғитлардан фойдаланмоқда.\n«Бу жуда қўрқинчли ҳолат, биз озиқ-овқат инқирозига дуч келяпмиз. Бу бутун дунё бўйлаб озиқ-овқат нархларига таъсир қилади ва кўпчиликнинг ҳамёнига зарар бўлиб хизмат қилади. Аммо баъзи одамлар учун, айниқса ривожланаётган мамлакатларда, бу нафақат пул масаласи, балки ҳаёт-мамот масаласидир»,— дейди Холсетер.\nШу муносабат билан Yara International раҳбари оммавий очарчиликдан олдини олиш учун Жаҳон озиқ-овқат дастури (World Food Programme, WFP) гуманитар ташкилотини қўллаб-қувватлаш ва молиялаштиришга чақирган.\nЎғит танқислиги АҚШ ва Канада каби кўплаб бой мамлакатларда ҳам учрайди. Уларнинг ички бозорларидаги муаммолар калий ва азотли ўғитларнинг жиддий танқислиги билан боғлиқ бўлиб, бу фермерларни харидларини сезиларли даражада камайтиришга мажбур қилди.\n2021 йил бошидан буён жаҳон ўғитлари нархи 80 фоизга қимматлади ва ноябр ойида карбамидни азотли ўғитлаш нархи биринчи марта бир тонна учун минг доллардан ошди. Шу билан бирга, экспертлар россиялик ишлаб чиқарувчилар Шимолий Америка дон бозоридаги ноқулай вазиятдан фойдаланишлари мумкинлигини таъкидладилар. Улар учун келаси йили анъанавий равишда Америка Қўшма Штатларидан рақобатчилар эгаллаб турган янги ҳудудларга, масалан, Жануби-Шарқий Осиёга экспорт қилиш имконияти пайдо бўлади.\nЖамият 17/01, 10:20\nШифокор уйқу сифатини бузадиган маҳсулотларни санаб ўтди\nИқтисодиёт 09/12, 18:42\nМаслаҳат 16/11, 20:26\nДиетолог тўсатдан чарчашга олиб келадиган озиқ-овқат маҳсулотларини санаб ўтди


19:09 / 01.03.2021\nСўнгги йилларда бутун Ўзбекистон ҳудуди қурилиш майдонига айланди, десак, муболаға бўлмайди. Айниқса янги кўп қаватли уйлар қурилиши кўпайган. Уларнинг аксари аҳолининг турар жойга бўлган эҳтиёжини қондиришга хизмат қилаётган бўлса, фуқаролар ишончига кириб, алдов йўли билан уларнинг пулини олишни мақсад қилганлар ҳам йўқ эмас.\nЯнги квартира сотиб олишда қандай жиҳатларга эътиборли бўлиш керак? Бу борадаги саволларга тўлиқроқ жавоб олиш учун Тошкент давлат юридик университети Фуқаролик ҳуқуқи кафедраси доценти Қамбариддин Меҳмонов билан интервью ташкил қилдик.\n– Фуқаролар янги қурилаётган кўп қаватли уйлардан сотиб олаётганда нималарга эътибор бериши керак?\n– Ушбу ҳолатда қуйидаги масалаларга эътиборли бўлиш керак:\nянги қурилаётган кўп қаватли уйларнинг сотувчиси хўжалик юритувчи субъект сифатида давлат рўйхатидан ўтганми ва айни дамда мавжудми (тугатилмаганми)?\nқурилиш ишлари амалга оширилаётган ер участкасини ажратиш тўғрисида тегишли ҳокимликнинг қарори мавжудми?\nқурувчи фирма бозорда ўз ўрнига эгами?\nқурилиш лойиҳаси Қурилиш вазирлиги ҳузуридаги «Шаҳарсозлик ҳужжатлари экспертизаси» ДУК томонидан экспертизадан ўтказилганми? Қурилиш ишлари мазкур лойиҳа ва экспертиза хулосаси асосида амалга оширилмоқдами?\nШунингдек, истеъмолчилар шартноманинг турига эътибор бериши керак. Сотувчи ва сотиб олувчи ўртасида қуйидаги шартномалардан бири имзоланиши мумкин:\nулушли қурилиш шартномаси;\nуй жой олди-сотди шартномаси.\nТДЮУ Фуқаролик ҳуқуқи кафедраси доценти Қамбариддин Меҳмонов\nФуқаролар янги қурилаётган кўп қаватли уйдан квартира сотиб олишдан аввал юрист маслаҳатини олишса ҳам зарар қилмайди. Шунингдек, улар қуйидаги саволларга жавоб топишлари тавсия этилади: сотиб олмоқчи бўлган уй-жойингиз ҳақиқатдан ҳам дахлсиз ерда қурилганми-йўқми, ҳуқуқий асос мавжудми, яқин келажакда бузилиши режалаштирилган ҳудудга тааллуқлими-йўқми, сизга сотаётган шахс шундай ваколатга эгами, фирибгарлик аломатлари мавжуд эмасми, аввал ҳам ушбу шахсдан харид қилганлар мавжуд бўлса, уларнинг тақдири қандай кечди, каби очиқ саволларга жавоб олишингиз зарур.\n– Бугун бир ҳолат кўп кузатилмоқда: ҳали қурилиши бошланмаган турли кўп қаватли уйлар ҳам сотиляпти, бу борада эълонлар бериляпти. Ушбу ҳолатда улардан квартира сотиб олиш бўйича шартнома тузиш мумкинми? Қонунчилик бунга йўл қўядими? Қурилиши бошланган, аммо ҳали битмаган бўлса-чи?\n– Фуқаролик кодексига кўра, фуқаролар ва юридик шахслар шартнома тузишда эркиндирлар. Тарафлар қонун ҳужжатларида назарда тутилмаган шартномани ҳам тузишлари мумкин. Шартноманинг шартлари тарафларнинг хоҳиши билан белгиланади, тегишли шартнинг мазмуни қонун ҳужжатларида кўрсатиб қўйилган ҳоллар бундан мустасно.\nҲали тайёр ҳолга келмаган квартирага келадиган бўлсак, у учун ҳам шартнома тузиш мумкин. Бу ҳолатда улушли асосда иштирок этиш шартномасини тузиш тўғрироқ бўлади. Бундай шартномага қонунда тақиқ йўқ. Ушбу шартнома фуқаро қурилишга маълум миқдордаги пул маблағини киритишини, қурилиш битганидан сўнг ундаги хонадонга нисбатан мулк ҳуқуқини қўлга киритишини назарда тутади. Шу тариқа бу шартнома ҳам охир-оқибат олди-сотди шартномасининг мазмунига мос келиб қолади. Фақат шартномани юқорида айтилган кўрсатмаларга амал қилган ҳолда тузиш мақсадга мувофиқ бўлади.\nKun.uz мухбири Аббос Салайдинов\n– Шартноманинг қайси бандларига алоҳида эътибор бериш лозим?\n– Авваламбор, шартноманинг барча жиҳатларига эътибор бериш керак. Харидор учун [қизиқишига қараб] шартноманинг ҳар хил жиҳатлари аҳамиятли бўлиши мумкин. Кимдир фақат нархига, кимдир муддатига қарайди. Умумий қоида шундайки, шартноманинг барча жиҳатларига қараб чиқиш керак. Бу билан харидор эртага қайсидир масалада низо юзага келишининг олдини олади.\nШартноманинг муҳим шартлари сифатида квартиранинг неча кв.м экани, қайси қаватда жойлашгани, ҳар бир кв.м учун қанчадан ҳақ тўлаётгани, қурилиш қачон тугаши, қурилиш тугаганидан кейин мулк ҳуқуқини берувчи ҳужжатларни расмийлаштириш муддати кабиларни кўрсатиш мумкин.\nШартноманинг яна бир муҳим жиҳати – тарафлар жавобгарлиги масаласи. Қурувчи фирманинг жавобгарлиги қайсидир даражада ва харидорнинг жавобгарлиги қайсидир даражада бўлади. Бу келгусида низо келиб чиқадиган бўлса, ҳал қилувчи аҳамиятга эга бўлади.\nKun.uz мухбири Аббос Салайдинов суҳбатлашди


Умумбелгиланган солиқларни тўловчи корхона дори воситаларининг улгуржи ва чакана савдоси билан шуғулланади. 2 та бино ижарага олинган ва дорихона очилган. Дорихоналарни очишдан олдин муассисдан қарзга олинган ТМҚ ҳисобига бино таъмирланган. Муассис билан тузилган материалларни фоизсиз қарзга олиш шартномаси мавжуд. Барча материаллар ушбу савдо нуқталарини таъмирлашга сарфланган. Қарз шартномасига қўшимча битим тузилди, унда материаллар ўрнига пул маблағларини қайтаришимиз кўрсатилди.\nКорхона ижарага олинган бинони таъмирлаш харажатларини ушбу даврдаги харажатларга киритиши мумкинми ёки уларни ижара муддатига тақсимлаши керакми?\nОператив ижара объекти ижарага берувчининг рухсати билан яхшиланган бўлса, оператив ижара шартномасининг амал қилиш муддати тугагандан сўнг ёки оператив ижара шартномаси бекор қилингач, ижарачи ана шу мақсад йўлида сарфлаган барча харажатларининг қопланишини талаб қилиш ҳуқуқига эга (АВ томонидан 24.04.2009 йилда 1946-сон билан рўйхатдан ўтказилган 6-сон БҲМСнинг 52-банди). Мазкур ҳолатда таъмирлаш харажатлари харажатларга ҳисобдан чиқарилмайди, балки ижарага берувчининг дебиторлик қарзи сифатида ҳисобга олинади (АВ томонидан 1.06.2009 йилда 1961-сон билан рўйхатдан ўтказилган Низомнинг 31-банди).\nИжарага берувчининг рухсатисиз амалга оширилган оператив ижара объектини яхшилашга сарфланган харажатлар ва уларни оператив ижара объектига зарар етказмаган ҳолда ажратиб олиш имкони бўлмаса, оператив ижара шартномасининг амал қилиш муддати тугагач ёки шартнома бекор қилингач, оператив ижара шартномасида ўзгача шартлар кўзда тутилмаган бўлса, улар ижарага берувчига текинга ўтади.\nБироқ, уларни оператив ижара объектига зарар етказмаган ҳолда ажратиб олиш мумкин бўлса ва ижарага берувчи уларнинг қийматини қоплашга рози бўлмаса, бундай ҳолларда ижарачи уларни ажратиб олиши мумкин. Мазкур ҳолатда ҳисоблаб ёзиш тамойили бўйича харажатлар таъмирлаш амалга оширилган ҳисобот давридаги давр харажатларига ҳисобдан чиқарилади (ВМнинг 5.02.1999 йилдаги 54-сон қарори билан тасдиқланган Низомнинг 2.1.2.3-банди).


GASVECTOR ТАЙЁР БИНО ҚУЙИШ ҚОЗОҒИСТОН УЧУН МАХСУС ИШЛАБ ЧИҚИЛГАН\nВСЁ ДЛЯ МЕТАН ЗАПРАВКИ\nDA300 метан компрессорининг\nАГТКШ ГАЗ КОЛОНКАСИ\nGASVECTOR ТАЙЁР БИНО ҚУЙИШ\nGasvector City МИНИ МЕТАНОВАЯ ЗАПРАВКА\nЛОЙИҲАЛАР НЕФТ ВА ГАЗ\nБИОГАЗ: КОМПРЕССОР УСКУНАЛАРИ\nТАКСОПАРКЛАР УЧУН ГАЗ ҚУЙИШ ШАҲОБЧАЛАРИ\nАГНКС ГАЗ КУЙИШ ШАХОБЧАСИ УЧУН АСБОБ УСКУНА\nКТО ИСПОЛЬЗУЕТ НАШЕ ОБОРУДОВАНИЕ\nГАЗВЕКТОР ДЛЯ ГАЗ КУЙИШ ШАХОБЧАСИ УЧУН АСБОБ УСКУНА\nGASVECTOR – ҚОЗОҒИСТОН УЧУН МАХСУС ИШЛАБ ЧИҚИЛГАН МОДУЛЬ МЕТАН ЁНИЛҒИ.\nБу газни сиқиб хайдаш ва автомобилларни ёқилғи қуйиш учун тўкис заводда тайёрланган модул биноси бўлиб, метан таъминотига ўрнатиш учун контейнер исталган босимдаги газ ўтказгичига уланади ва исталган зарур махсулдорликни таъминлайди. Бу йиғма конструкция, металл контейнерда ўрнатилган бўлиб, транспортда ташишга қулай. Ушбу қурилма юқори даражада хавсизликни таъминлайди, тез ўрнатилади, ихчам, шовқин даражаси паст ва хизмат кўрсатишга қулай. Тизимни ишга тушириш учун зарур бўлган барча компанентлар бино ичида йиғилади.\nGasvector ўз таркибида компрессор, газ аккумуляторлари блоки, совитиш тизими, хавсизлик, ростлагич ва назорат тизими, қувур ўрами ва фиттинглар, таъминлаш/бошқариш панели ва бошқа зарур компанентларга эга.\nGASVECTOR – W- образли сув совиткич компрессорлар негизидаги, FORNOVO GAS (Италияда ишлаб чиқарилган) метан ёқилғи қуйиш шахобчалари учун компрессор модуллари. Аввало, сиқиб хайдалган табиий газ, яъни КПГ (CNG) билан ишловчи, АГТКС (автомобиль газтўлдиргир компрессор станциялари) автобус метан ёқилғи қуйиш шахобчаларида фойдаланилади.\nМетан заправкалари учун Газвектор компрессор модули, 1 даражали хавсизлик бўйича тавсифланган контейнер шаклидаги, махсус темир биноларга жойлаштирилади ва ўз ичига:\n– DA300 – SA200 сув совиткичли газли метан компрессорларини. Метан станцияларига кириш йўлида газ қувурлар линияси газ фильтрлари, босқич бўйича бўшатиш резервуари(Blow-Down), қиш ойлари нисбий хароратида метан станциялар ишини таъминлаб бериш учун портлашдан химояланган бино иситкичи билан таъминланади;\n– АГТКС газ ёнилғи шахобчаларидаги компрессорларга газни кириш/чиқишда қуритишни;\n– томчи намларини йўқотиш учун босқичлараро сеператор тизими.\n–Метан модулини тизим билан бирлаштирувчи узатувчи қувурларли билан қувурли боғловчи;\n– газтахлиллагич метан станциясининг компрессор қурилмаси биноси –Газвекторда жойлашган;\n–совитилган суюқликка насос билан етказиб бериш учун сув-хаво иссиқлик алмашувчи тизимни олади.\nМетан станцияларида қувват узатувчи, бошқарув ва назорат-ўлчов электроаппаратлар учун бошқарув шкафи мавжуд бўлиб, у АГТКС учун Газ модули алохида бўлинмасида жойлаштирилган ва портлашдан сақлайдиган тўсиқ билан ажратилган. Кабель кириткичлари тагидан амалга оширилади ва трансформатор ва автомат шкафини бирлаштиради.\nАГТКС метан шахобчаларига ўрнатиш учун Газвектор – турли бўлинмаларга эга, 5-10-13 метрли контейнер шаклидаги металл бинодир.\nФОРНОВО ГАЗ (Италия) Автобус АГТКС учун контейнер шаклидаги компрессор қурилмаларнинг авзалликлари:\n1) эгалик қиймати пастлиги\n2) кам энергосарфлаш билан бирга юқори унумдорлик.\n3)АГТКС тизимининг умумий энерго самарвдорлиги.\n4) мойга эхтиёж йўқлиги\n5) техник хизмат кўрсатиш вақт оралиғи кенглиги ( ишлаш 8000 соатгача)\n6) компрессорнинг тўла руслаштирилган менюси ва хужжатлар рус тилида\n7) компрессор ўрнатиш, ўзгартириш ва мосланувчанлиги ихчамлиги.\nХар бир компрессор қурилмаси Италияда ўз ФОРНОВО ГАЗ АГТКС иш шароитларида синовдан ўтказилади.\nGASVECTOR FORNOVO GAS – бу автобус газ қуйиш шахобчалари учун ишончли компрессор.\nБизнинг тўлиқ тўпламли қатъий GASVECTOR – газмотор ёқилғиларидан фойдаланишда, метан компрессор станцияларида қўллаш учун энг яхши махсулот\nБиз КПГ ишлатишда энг самарадор АГТКС ни яратиш учун, дунёдаги энг яхши бутловчилардан фойдаланамиз.\nГАЗ КУЙИШ ШАХОБЧАСИ УЧУН АСБОБ УСКУНА.\nХаракатланувчан газ куйиш машинаси ПАГЗ ФОРНОВО ГАЗ табиий газни кучириб утказиш ва саклаш, техника, табиий газни мотор ёкилги сифатида ишлатадиган стационар аккумуляторли газ шахобчаларнини ёкилги билан куйиш, хонадонларга газ узатиш ва саклаш учун хизмат килади\nКомпрессор ёки АГНКСлар учун малумот сураш!


АҚШ кўкноризорларни йўқ қилмоқчи\n17 май 2022, Тошкент вақти: 22:13\nАҚШ ҳукумати кўкнори экинзорларини йўқ қилган ёки кўкнори етиштириш кўламини қисқартирган Афғонистон вилоятларига қарийб 40 миллион доллар ажратмоқда.\nБу ҳақдаги келишув бугун Кобулда имзоланди. Келишувга мувофиқ ажратилаётган пуллар кўкнорига муқобил бўлган экинларни етиштиришни рағбатлантириш учун Афғонистоннинг 27та вилояти ўртасида тақсимланади.\nАфғонистон кўкнори етиштириш бўйича жаҳонда биринчи ўринда туради. Яқинда АҚШ Давлат котиби Ҳиллари Клинтон Афғонистонни “наркодавлат”, дея атаган эди.


Академия шахсий таркиби учун ташкил этилган навбатдаги маънавият ва маърифат дарси “Ким Ватанга содиқ бўлса, мендирман ўша!” мавзуига бағишланди.\nДарҳақиқат, Ватан – муқаддас, унинг ҳар ошёни азиз! Инсон бежиз ўз юртини суйиб, ардоқламайди. Она Ватанни кўз қорачиғидай асраб-авайлаб, кўзимизга тўтиё қиламиз, ундан йироқ бўлсак, соғинч туйғулари ила талпинамиз. Чунки, киндик қонимиз тўкилган масканда камол топиб улғаямиз, орзу-умидларимизга етамиз.\nҲар йили 14 январь – Ватан ҳимоячилари куни юртимиз бўйлаб кенг нишонланади. Матонатли, мард ва жасур ҳарбий хизматчилар, ҳуқуқни муҳофаза қилувчи органлар ходимларининг касб йўли – чиндан ҳам шарафли.\nАслида, инсон учун ўз ҳаловати, осуда ҳаётидан муҳим нарса йўқ дунёда. Аммо она Ватан тақдири, унинг мусаффо осмони, тинчлиги ва барқарорлиги учун туну кун хизмат қилиш, бу йўлда керак бўлса, жонни фидо қилиш – юртга дахлдорликнинг олий намунаси бўлса керак!\nБугун маънавий ҳаётимизда кечаётган янгиланишлар униб-ўсиб келаётган ёш авлодни юксак ватанпарварлик, она юртга муҳаббат, миллий қадрият ва анъаналаримизга ҳурмат руҳида тарбиялашга хизмат қилмоқда.\nИИВ Академия матбуот хизмати\n11 Январь 2021 14


Ҳамюртимиз Остон Ўрунов атрофидаги воқеалар кўпчиликнинг эътиборида бўлиб турибди. Афсуски, унинг “Уфа”даги фаолияти яхши чиқмади. Клуби қуйи дивизионга тушиб кетди. Ўзи ҳуқуқий жиҳатдан тегишли бўлган “Спартак”ка қайтди-ю, бироқ энди Ўрунов “қизил-оқлар”га ҳам керак бўлмай қолди. Ҳар қалай охирги маълумотларга қараганда, Остон бошқа клубда тўп суради.\nРоссия терма жамоаси ҳамда “Ростов” клуби бош мураббийи Валерий Карпин Sports.uz cайтига берган интервьюсида Ўрунов ҳақида ҳам қисқача тўхталиб ўтди.\n“Остон Ўрунов – иқтидорли футболчи. Уни яхши биламан. Лекин “Спартак”да Ўруновга осон бўлмаяпти. Ҳаммаси бир текис келаётган пайтда бу клубга кўчиб ўтиши уни йўлдан чиқариб юборди", - дейди Валерий Георгиевич.\nАйни чоғда футболчимизнинг олдида қатор таклифлар бор. Бу сафар ўзи учун энг тўғри танловни амалга оширишидан умидвормиз.\n"Шомуродов яхши ўйин кўрсатса, дарҳол унинг рақамини тераман, Ўзбекистон билан ўйин? Бу таклифга кўнган бўлардим". Валерий Карпин SPORTS.UZ сайтига берган интервьюсида яна нималарни айтди?


ОАВ: Россияда мигрантлардан тест олиш жараёни мураккаблаштирилади Россияга меҳнат қилиш учун ташриф буюрадиган мигрантлардан тест олиш Россия Таълим вазирлиги зиммасига юклатилиши мумкин. – PROTODAY.UZ\nОАВ: Россияда мигрантлардан тест олиш жараёни мураккаблаштирилади Россияга меҳнат қилиш учун ташриф буюрадиган мигрантлардан тест олиш Россия Таълим вазирлиги зиммасига юклатилиши мумкин.\n0000\tМосква ҳукумати Россияга меҳнат қилиш истагида ташриф буюраётган чет элликларни тестдан ўтказиш вазифасини янги давлат органи зиммасига юклаш масаласини кўриб чиқмоқда, деб хабар қилади “Известия” нашри асосида Спутник Тожикистон.\nРоссияда мигрантлар ўз мутахассислигини тасдиқлашлари лозим бўлади\nФМСнинг тарқатиб юборилган бўлинмаси ўрнига эндиликда ушбу масала билан Россия Таълим вазирлиги ёки Таълим муассасаларини назорат қилувчи қўмита шуғулланиши мумкин, деб хабар қилмоқда нашр.\n“Таълим вазирлиги тестларни мураккаблаштирмаслик тарафдори бўлса-да, ҳозирда, ҳар бир регион тестларни мустақил равишда тузмоқда, шу боис, у ёки бу регионда бу масала борасида талаблар қандай бўлиши номаълум”, деб таъкидлади ҳукуматдаги манба.\nБундан ташқари, тест олиш учун тўланадиган тўлов қийматини белгилаш ҳам Таълим вазирлиги зиммасига юклатиши эҳтимоли борлиги айтилмоқда.\nТест топшириш жараёнида қоидабузарликка йўл қўйган мигрантлар эса жарима тўлашга мажбур этилади, деб таъкидланган нашрда.\n“Известия”да келтирилган маълумотларга кўра, 2015 йилда 1,7 миллион киши, яъни, йил давомида Россияга ташриф буюрган чет элликларнинг 90% тестдан муваффақиятли ўтган.\nТест топширган чет элликлар орасида Ўзбекистон фуқаролари кўпчиликни ташкил қилган(44%), ундан кейин Тожикистон (23%), Украина (11%), Озарбайжон (5%), Молдова(4%), Хитой, Арманистон ва Қирғизистон(3%дан) давлатлари туради.\n0000\t0000\t13.05.2016


Қон қуйиш институти тошкентликлардан ёрдам сўрамоқда. Беморларга донорлик қони керак - Hidoyat.uz\nАсосий саҳифа Янгиликлар Ўзбекистон янгиликлари Қон қуйиш институти тошкентликлардан ёрдам сўрамоқда. Беморларга донорлик қони керак\nЧоп этилди Aprel 13, 2020 Қон қуйиш институти тошкентликлардан ёрдам сўрамоқда. Беморларга донорлик қони керакda fikr bildirishni o'chirish\nГематология ва қон қуйиш илмий-тадқиқот институти донорлар ёрдамига муҳтожлиги хабар қилинди. Карантин пайтида донорлар сони кескин камайган ва оғир беморларга донорлик қони керак бўлмоқда.\nАйни пайда беморларга шифокорларнинг ўзлари қон топширишяпти, бироқ бу етарли эмас. Институт Республика қон қуйиш маркази яқинида (Шота Руставели кўчаси, 138-уй, мўлжал — «Биродарлик қабристони» ёдгорлик мажмуаси) истиқомат қилувчи тошкентликлардан ёрдам сўрамоқда.\nҚонни эрталаб, ёғли овқатларсиз, енгил нонуштадан сўнг топшириш керак. Ёнингизда паспорт бўлиши лозим.\nМарказ телефон рақамлари:\nЭслатиб ўтамиз, Самарқандда карантин вақтида потенциал донорлар сони кескин камайиб кетганлиги сабабли муаммолар юзага келганда Марказий ҳарбий округ ҳарбий хизматчилари ёрдамга етиб келган ва кўнгилли равишда донорлик қони топширганди. Xabar.uz’га маълум қилинишича, «Эзгулик албатта қайтади» шиори остида донорлик қони топширган ҳарбий хизматчилар бир суткага дам олишга юборилган ва 3 кунга жисмоний машқлардан озод қилинган эди.


ВАТАН ҲИМОЯСИ МУҚАДДАСДИР..\nВатан ҳимояси мавзусида сўз борганида, беихтиёр Темур Малик қиссаси ёдимга тушади. Темур Малик она Ватанини қандай севди ва ардоқлади? Унинг қанчалаб умри ўз юрти тупроғига ғаним оёқ босмаслиги учун бедор кечди. Тунларни кунларга, кунларни тунларга улади. Жангларда босқинчи ёвга мардонавор тик боқиб: ”Бу муборак заминни босишингга, топташингга йўл қўймайман”, - дея, Ватан ҳимояси йўлида ҳаттоки, сўнгги томчи қонини нисор этди.\nТарих сабоқларидан маълумки, ҳар қандай эзгу ният, орзу ва мақсаднинг рўёбга чиқиши аввало Аллоҳ таолонинг инояти ҳамда жамиятдаги мустаҳкам тинчлик ва хотиржамликка боғлиқдир. Бу барча замонларда ўз исботини топган ҳақиқатдир. Сир эмаски, ҳозир дунёнинг айрим мамлакатларида беқарорлик, террорчилик каби миллат танламас иллатлар халқаро хавфсизликка таҳдид солмоқда. Бу каби ҳолатлар эса бизнинг жаннатмакон диёримизда тинч ва фаровон ҳаёт кечираётганимиз учун шукроналар қилишга ҳамда шу барқарорлик ва осойишталикни асраб-авайлаш учун барча имкониятларни татбиқ этишга ундайди.\nМустақиллик йилларида юртимизда давом этаётган моддий ҳамда маънавий тараққиёт асосида тинчликни сақлаш, иқтисодиётни ривожлантириш ва халқимиз турмуш тарзини юксалтириш борасида улкан натижаларга эришилди. Ана шу ютуқларимизда бугунги замон талаблари асосида шаклланган Қуролли кучларимизнинг ҳам алоҳида ўрни бор. Чунки миллий армиямиз юртимиз мустақиллиги, унинг хавфсизлиги ва ҳудудий яхлитлигининг ишончли кафолатидир.\nШу мақсадда, 1992 йил 14 январь куни мустақил давлатимиз тарихида яна бир муҳим воқеа юз берди. Республикамиз Қуролли кучлари ташкил топди. 1993 йилдан эътиборан 14 январь юртимизда “Ватан ҳимоячилари куни”деб эълон қилинди. Табиийки, инсон фарзанди қаерда, қайси мамлакатда дунёга келса, ана шу ер унинг она-ватанига айланиб қолади. Киндик қони тўкилган жой инсон учун ҳамма нарсадан ҳам қимматли даргоҳдир. Демак, Ватанни севиш, ватанпарвар бўлиш, ундаги бор нарсаларни ардоқлаб, соғиниб яшаш инсоният табиатида мавжуд бўлган нозик ҳис-туйғудир. Ватан ҳимояси барчамизнинг муқаддас бурчимиздир.\nНаманган шаҳридаги “Абдуллоҳ ибн Масъуд” жоме\nмасжиди имом хатиби.


01-05-2019, 22:32 358 Uyushma yangiliklari, O'zbekiston yangiliklari, Slider\nПрезидент Шавкат Мирзиёев 1 май куни Термиз шаҳридаги «ZIF Textile» масъулияти чекланган жамиятига ташриф буюрди.\nУшбу замонавий корхонани барпо этиш учун қурилиши тугалланмаган бино 16 миллиард сўм инвестиция киритиш шарти билан «ноль» қийматда берилган эди. Зарур қурилиш-таъмирлаш ишлари амалга оширилиб, замонавий цехлар, омборхона ва маъмурий хоналар бунёд этилди. Германия, Италия, Туркиядан тикувчилик дастгоҳлари келтириб ўрнатилди. Мингга яқин янги иш ўрни яратилди.\nДавлатимиз раҳбари корхона фаолияти билан танишди, бу ерда ишлаб чиқарилган маҳсулотларни кўздан кечирди, мутахассис ва тикувчилар билан суҳбатлашди.\nПрезидентимиз бу каби замонавий корхоналарни кўпайтириш, маҳсулотни экспорт қилиш зарурлигини қайд этди.\nКорхона жорий йилда 29 миллион доллардан зиёд қийматдаги болалар ва катталар кийимлари, жинси шим ишлаб чиқариб, 8,8 миллион долларлик маҳсулотларни экспорт қилишни режалаштирган. 2021 йилда корхонанинг йиллик қуввати қарийб 50 миллион долларга етказилиб, 34,7 миллион долларлик экспорт мўлжалланмоқда.\nШу ерда «Janub textile» МЧЖнинг ип-калавадан тайёр маҳсулот ишлаб чиқариш кластери ҳамда Ўзбекистон-Ҳиндистон қўшма корхонасини ташкил этиш, Термиз туманидаги Султон Саодат зиёратгоҳини таъмирлаш ва ободонлаштириш, мамлакатимизнинг Австрия, Тожикистон ва Афғонистондаги дипломатик ваколатхоналари кўмагида инвестиция лойиҳаларини амалга оширишга оид тақдимотлар ўтказилди.


Озодлик радиосининг Афғонистондаги икки мухбири Кунар вилоятида ҳибсга олинди.\n09 март 2021, Тошкент вақти: 05:14\nРуҳулла Анварийнинг жума куни ва Шершоҳ Ҳамдарднинг шанба куни қамоққа олингани билдирилди.\nАфғонистон Ички ишлар вазирлиги воқеадан хабари йўқлигини айтса¸ Хавфсизлик хизмати маълумот беришдан бош тортди.\nКунар ҳокими Асадулла Вафо журналистлар ҳибсга олинганини тасдиқлади аммо унинг сабабларини айтмади.\n“Мен бу масала билан шуғулланаман ва муаммони ҳал қилишга ҳаракат қиламан. Агар ҳибсга олинган журналистлар айбдор бўлмаса¸ улар иложи борича тезроқ озод этилиши мумкин”¸ - деди Кунар вилояти ҳокими.


Бош сахифа > Янгиликлар > МУСТАҚИЛ ЮРТИМИЗНИНГ МУСТАҲКАМ ҚЎРҒОНЛАРИ\nВатанпарварлик, мардлик ва ботирлик ҳақиқий йигитларга хос бўлган фазилат. Бугун жасур ўғлонларимиз бор экан, сарҳадларимиз ишончли қўлларда. Улар мустақил юртимизнинг мустаҳкам қўрғонлари саналади.\nАйни кунларда мамлакатимиз бўйлаб “Ҳарбий-ватанпарварлик ойлиги” муносабати билан турли тадбирлар ташкил этилаяпти.\nБугун Навоий шаҳридаги “Давлат байроғи хиёбони” майдонида ўтказилган “Ватанпарварлик - миллий юксалиш кафолати” мавзусидаги маънавий-маърифий тадбир ҳам иштирокчилар, хусусан ёшлар учун ҳақиқий мардлик майдони бўлди.\nТадбирда Миллий гвардия ҳарбий отлиқ отряди ҳамда ҳарбий қисмлар томонидан ҳарбий марш уюштирилди. Шунингдек, ҳарбий хизматчилар томонидан кўргазмали чиқишлар амалга оширилди.\nХусусан, тадбир доирасида ташкил этилган ҳарбий техникалар намойиши ёшларимизни ватанпарварлик руҳида тарбиялашда, улар қалбида юртга садоқат туйғуларини юксалтиришда муҳим ўринга эга бўлди.\nКўрилганлар сони: 1769


Магний В6 АТМ – medu.uz – Дорилар ҳақида маълумотлар ўзбек тилида\nHome Йўриқномалар Магний В6 АТМ\nMAGNIUM B6 АТМ\nПрепаратнинг савдо номи: Магний В6 АТМ\nТаъсир этувчи моддалар (ХПН): пиридоксин гидрохлориди, магний цитрати\nфаол моддалар: пиридоксин гидрохлориди – 5 мг, магний цитрати – 330 мг (50 мг магнийга эквивалент).\nёрдамчи моддалар: магний стеарати, лактоза моногидрати.\nТаърифи: оқ рангли, қаттиқ желатин капсулалар. Капсула ичидагиси – оқ ёки деярли оқ рангли кристаллик кукун.\nФармакотерапевтик гуруҳи: Минерал препарати ва микроэлемент.\nАТХ коди: A11JB\nПрепаратнинг терапевтик таъсири магний ва пиридоксин гидрохлоридининг фармокологик хусусиятлари билан боғлиқ.\nМагний ҳаётий муҳим элемент ҳисобланади, у организмнинг ҳамма тўқималарида бўлади ва ҳужайраларнинг нормал фаолияти учун зарур, кўпчилик модда алмашинуви реакцияларида, хусусан нерв импульсларининг ўтказилишини ва мушакларнинг қисқари-шини бошқарилишида иштирок этади. Кўпчилик ферментатив реакцияларнинг кофак-тори; Na+ – K+ – АТФази фосфат гуруҳини, Са2+ – АТФази ва протон насосини гидролизи ва ташилиши, ДНК репликациясида ва ДНК транскрипциясида иштирок этади. Организм магнийни овқат билан бирга олади. Организмда магнийнинг танқислиги овқатланиш тартибининг бузилишида (шу жумладан редукционал парҳезга риоя қилинганида) ёки магнийга бўлган эҳтиёж ошганида (юқори жисмоний ва ақлий юкламада, стрессда, ҳомиладорлик, диуретиклар қўлланганида) кузатилиши мумкин.\nОрганизмда магнийнинг танқислиги мушак кучсизлиги, тремор, тетания, атаксия, юқори рефлектор қўзғалувчанлик, таъсирчанлик, уйқунинг бузилишлари, юрак ритмининг бузилишлари, шунингдек диарея билан намоён бўлади.\nМагнийнинг зардобдаги 12 дан 17 мг/л (0,5-0,7 ммоль/л) бўлган миқдори ўртача магний танқислигини намоён қилади; 12 мг/л (0,5 ммоль/л) кам бўлган миқдори оғир магний танқислигини кўрсатади.\nПиридоксин гидрохлориди (B6 витамини) – кўпчилик метаболик жараёнларда, нерв тизимининг метаболизмини бошқаришда иштирок этади, атеросклерозда липид алмашинувини яхшилайди. Фосфорилазанинг фаоллашуви, нейромедиаторларни, гамма- аминомой кислотасини, глицин, серотонинни ҳосил бўлиши учун керак.\nМагний цитрати ва B6 витаминини сақловчи мажмуавий препаратни қўллаш қуйидаги маълумотлар билан асосланган:\nB6 витамини ва магний бир-бирининг фармокологик таъсирларини тўлдиради;\nB6 витамини магнийнинг плазмада ва эритроцитларда концентрациясини оширади ва организмдан чиқариладиган магнийнинг миқдорини камайтиради;\nB6 витамини магнийни меъда-ичак йўлларидан сўрилишини ва унинг ҳужайраларга ўтишини яхшилайди;\nмагний жигарда пиридоксинни фаол метаболити пиридоксин-5 фосфатига трансформация бўлиш жараёнини фаоллаштиради;\nB6 витамини ҳужайра ички магний миқдорини ошишига ёрдам беради.\nПрепаратнинг таркибига кирувчи магнийнинг сувда эрувчи органик тузи (магний цитрати) яхши сўрилади, пиридоксин магнийнинг сўрилишини ва ҳужайрага киришини янада кўпроқ оширади.\nИчга қабул қилинганидан кейин меъда-ичак йўлларидан тахминан 50% магний сўрилади.\nМагний организмда асосан ҳужайра ички бўшлиғида (99% атрофида) тақсимланади, улардан тахминан 2/3 суяк тўқималарида, 1/3 силлиқ ва кўндаланг – тарғил мушак тўқималарида тақсимланади.\nМагнийнинг асосий чиқарилиш йўли бўлиб сийдик чиқариш тизими ҳисобланади. Плазмада бўлган магнийнинг 70% калавали фильтрацияларга дуч келади, улардан 95-97% кейин буйрак найчаларида қайта сўрилади. Сийдикда бўлган магний, қабул қилинган магнийнинг ўртача 1/3 ташкил қилади.\nПиридоксин ингичка ичакда сўрилади, қон оқими билан тўқималарга тарқалади ва ҳужайраларга ўтади, АТФ ва пиридоксалькиназа иштирокида фосфат кислотасини қолдиғини органик моддалар молекуласига қўшилиши. Пиридоксиннинг катаболизлизмни асосий махсулоти 4- пиридоксил кислотасидир, у сийдик билан чиқарилади.\nПрепарат организмда магний танқислигини даволаш ва олдини олишда мажмуавий даволаш таркибида қўлланиши мумкин:\nюрак-қон томир тизимининг касалликлари (артериал гипертензия, стенокордия, димланган юрак етишмовчилиги, юрак аритмиялари);\nюрак қоринчалари экстрасистолияси, «пируэт» тури юрак қоринчалар тахикардияси;\nҳомиладорликнинг асоратлари (гестоз, ҳомиладорликнинг узилишини хавфи, бачадон-йўлдош қон айланишининг бузилиши, ҳомила гипотрофияси);\nгинекологияда (хайз кўриш олди синдроми, орал контрацептивларни қабул қилиш, организмда эстрогенларнинг танқислиги);\nневрология амалиётида (минимал мия дисфункцияси бўлган болаларда магний танқислигини тузатиш учун дисциркулятор энцефалопатияни даволаш);\nдис- ва гиполипидемия.\nКапсулалар овқат қабул қилиш вақтида, 1 стакан сув билан бирга қабул қилинади.\nОрганизмда магний танқислигини мажмуавий даволашда препарат катталарга ва 6 ёшдан ошган болаларга 1-2 капсуладан кунига 2-3 марта буюрилади. Даволашни магнийнинг қондаги концентрацияси нормалашганидан кейин тўхтатиш лозим. Даволаш курсининг давомийлиги 1-2 ойни ташкил қилади.\nОлдини олиш мақсадида препарат 1 капсуладан суткада 1 марта 1-2 ой давомида буюрилади.\nПрепарат одатда яхши ўзлаштирилади. Аммо:\nОвқат-ҳазм қилиш тизими томонидан: кам ҳолларда – қоринда оғриқлар, кўнгил айниши, қусиш, метеоризм, қабзият, диарея бўлиши мумкин.\nБошқалар: аллергик реакциялар.\nяққол буйрак етишмовчилиги (КК 30 мл/миндан кам);\nЭҳтиёткорлик билан: буйраклар функциясининг ўрта даражадаги етишмовчилигида гипермагниемиянинг ривожланиш хавфи мавжуд.\nПрепарат фосфатларини ва кальций тузларини сақловчи препаратлар билан бир вақтда қўлланганида, магнийнинг меъда-ичак йўлларидан сўрилиши ахамиятли камаяди.\nПрепарат темирнинг ўзлаштирилишини, тетрациклиннинг сўрилишини камайтиради. Препарат бирга қўлланганида тромболитик воситаларнинг таъсирини сусайтиради.\nПиридоксин диуретикларнинг таъсирини кучайтиради; леводопанинг паркинсонизмга қарши самарасини сезиларли пасайтиради, юрак гликозидлари билан яхши қушилади (миокардда қисқартирувчи оқсилларнинг синтезини ошишига ёрдам беради), глутамин кислотаси ва аспаркам билан (гипоксияга чидамлилик ошади) яхши мос тушади.\nЙўлдош кальций танқислигида организмдаги магний танқислигини кальций препаратларини қабул қилишни бошлашдан олдин бартараф қилиш лозим.\nТетрациклин ва препарат бирга қўлланганида бу препаратларни қабуллари орасидаги 3 соатлик интервалга риоя қилиш лозим.\nСурги воситалари, этанол тез-тез қўлланганида, руҳий ва жисмоний юкламаларда магнийга бўлган эҳтиёж ошади ва магний танқислигининг ривожланишини хавфи ошади.\nБуйрак етишмовчилигида гемодиализ ва перитонеал диализўтқазиш лозим.\nПрепарат автотранспортни ҳайдаш ва механизмларни бошқариш қобилиятига таъсир қилмайди.\nБуйракларнинг нормал функциясида магнийни қабул қилиш токсик реакцияларни чақирмайди. Магний билан заҳарланиш буйрак етишмовчилигида ривожланиши мумкин. Токсик самаралари асосан магнийнинг қанддаги миқдорига боғлиқ.\nСимптомлари: АБ ни тўшиши, кўнгил айниши, қусиш, рефлексларнинг секинлашиши, нафаснинг сусайиши, кома, юракни тўхташи ва нафас фалажи, анурия.\nДаволаш: регидратация, жадаллаштирилган диурез. Буйрак етишмовчилигида гемодиализ а перитонеал диализ щтыазиш лозим.\nҚуруқ, ёруғликдан ҳимояланган жойда, 25° С дан юқори бўлмаган ҳароратда сақлансин


Ироқнинг Анбар вилоятида полиция идораларига ҳужумлар уюштирилди\n23 ноябр 2020, Тошкент вақти: 21:43\nИроқ ғарбида жойлашган Анбар вилоятида чоршанба куни исломчи жангарилар тарафидан қатор ҳужумлар уюштирилгани айтилмоқда.\nХабарларга кўра, Фалужжа ва Рамади шаҳарларидаги полиция идораларига уюштирилган ҳужумлар натижасида жангарилар бир қанча маҳбусларни озод этган ва у ердаги қурол-аслаҳани қўлга киритган.\nЧоршанба кунги ҳужумлар Анбар вилоятида душанбадан бери амалда бўлган комендантлик соатининг бекор қилинишидан бир неча соат ўтиб юз берган.\nКомендантлик соати норозилик акциясига чиққан сунний мазҳабдаги мусулмонлар легерининг вилоят ҳокимлиги тарафидан тарқатилиши натижасида бошланган тўқнашувлардан сўнг жорий этилган эди.\nАсосан суннийлар истиқомат қилувчи Анбар вилоятидаги норозилик акциялари Бош вазир Нури Ал Маликийнинг шиалар кўпчиликни ташкил этган ҳукумати сиёсатига қарши ўтказилмоқда.\nЯнги тўқнашувлар туфайли Анбар вилояти ҳокимлиги мамлакат ҳукуматидан душанба куни вилоятга киритилган ҳарбийларни чиқармай туришликни илтимос қилган.


АҚШда ИШИД аъзоси бўлган икки ўзбекистонлик қўлга олинди | IDROK.UZ\nАҚШда ИШИД аъзоси бўлган икки ўзбекистонлик қўлга олинди\nАҚШда келиб чиқиши Ўрта Осиёдан бўлган 3 киши ҳибсга олинди. Уларнинг икки нафари ўзбекистонлик ва учинчиси қозоқ экани маълум бўлган. Бу ҳақда Бруклин прокурори Лоретта Линчга асосланган ҳолда Рейтер хабар берган.\nХабарда айтилишича, уларнинг биринчиси Сурияга Туркия орқали бориш учун Нью-Йоркдан йўлга отланганида, аэропорт ҳудудида қўлга олинган. Яна бири Флоридада, учинчиси эса Бруклинда қўлга тушган.\n24 ёшли Ўзбекистон фуқароси Абдурасул Ҳасанович Жўрабоев ва 19 ёшли қозоғистонлик Аҳрор Сайдаҳметов Сурияга жангарилар сафида жанг қилиш мақсадида боришни режалаштирган. Яна бир ўзбекистонлик, 30 ёшли Аброр Ҳабибов эса уларни маблағ билан таъминлаган.\nҲибсга олинганларнинг барчаси анча вақтдан буён Бруклин шаҳрида яшаб келаётган бўлган.


Давлат хазинаси бўшаб қолган ва уни тўлдириш усулларидан бири-мулк солиғини ошириш. « Ўзбекистон Халқ Ҳаракати\nДавлат хазинаси бўшаб қолган ва уни тўлдириш усулларидан бири-мулк солиғини ошириш.\n09 September 2013 - 16:07\nЎзбекистонда давлат хазинаси бўшаб қолган, дейди uznews.net суҳбатдоши. Афтидан “отаси”нинг қизи давлат хазинасини еб битирганга ўхшайди. Давлат хазинасини яна ўша “дангасалар” бошқа давлатларда сарсон бўлиб, ишлаб пул юбориб тўлдиришади.Ўзбекистонда яқин кунларда жисмоний шахслардан олинадиган мулк солиғи даражасини камида 10 бараварга ошириш режаланмоқда.\nЕр заҳиралари, геодезия, картография ва давлат кадастри давлат қўмитаси бир неча ой муқаддам Ўзбекистон Вазирлар Маҳкамасида ҳар йили жисмоний шахслардан олинадиган мулк солиғи миқдорини ошириш ташаббуси билан чиққан, деди бугун анонимлик шартига кўра ушбу Қўмита ходими.\n«Давлат хазинаси бўшаб қолган ва бу уни тўлдириш усулларидан биридир», – дея тушунтиради манба.\nУнга кўра, бугунги кунда ушбу ташаббусни аллақачон, солиқларнинг оширилишидан моддий манфаатдор бўлган идоралар, – Иқтисод вазирлиги, Молия вазирлиги ва Ўзбекистон Давлат солиқ қўмитаси қўллаб қувватлаган (виза қўйган).\nФақат Меъморчилик ва қурилиш давлат қўмитасининг\nрағбатини олиш қолган, ушбу идоранинг бу янгиликдан бевосита манфаати йўқ.\nБир неча бор барча зарур ҳужжатлар қўмитага жўнатилган, бироқ ҳар сафар уларнинг “саводсиз тузилгани ва ҳисоблангани” қайд этилиб, қайтарилган.\nБироқ, Uznews.net суҳбатдошига кўра, Меъморчилик ва қурилиш давлат қўмитасининг виза қўйиши масаласи – вақти соати билан ҳал бўладиган масала. Афтидан йил охирига қадар унинг раҳбарияти бу ҳужжатни имзолайди.\nЎзбекистон Солиқ кодексига кўра, солиққа тортиладиган объектлар сирасига, республика ҳудудидаги турар жойлар, квартиралар, дала ҳовли қурилиш бинолари, гаражлар ва бошқа қурилма, бино, иншоотлар киради.\nОхирги бор ушбу солиқ – 15% га – 2013 йилнинг 1-январидан оширилган эди. Яъни агар 2012 йили унинг миқдори, мулк инвентаризацияси нархининг 0,9% ҳисобида белгиланган бўлса, шу йилнинг бошига келиб у 1,04%ни ташкил этган.\nТаъкид жоиз, мулкнинг инвентаризация нархи, турар жой майдони даражасидан олинадиган солиққа мутаносиб тарзда фиксация қилинмайди:\nУлар бино жойлашган ҳудуд, қурилишнинг қачон амалга оширилгани ва бир қанча майда чуйдаларни ўз ичига оладики, уларни ҳисоблаб чиқишни бирор солиқ нозири зиммасига олмайди.\nМасалан, пойтахтнинг “Бунёдкор” метро бекати яқинидаги замонавий тўққиз қаватлик уйнинг сўнгги қаватидаги 2 хонали квартира эгаси Зиёд жорий йил учун 47 минг сўм мулк солиғи тўлади.\nУнинг ошнаси Акром айни шундай, бироқ Педагогика университети атрофидаги “эски фонд” ва биринчи қаватда жойлашган квартира учун 43 минг тўлайди.\nАгар солиқ оширилиши ҳақидаги ҳужжат кучга кирадиган бўлса, у ҳолда келаси йилдан бошлаб Зиёд 470 минг (тахминан, 174 доллар) Акром эса 430 минг (159 АҚШ доллари) тўлаши лозим бўлади.\nШу йилнинг 15-августидан бошлаб Ўзбекистонда иш ҳақининг минимал миқдори 91 530 сўм (34 АҚШ доллари атрофида) қилиб белгиланган.


Темур Кападзе футбол миллий терма жамоасига вақтинча бош мураббийлик қилади\n16 январ 2021, Тошкент вақти: 17:30\nТемур Кападзе ўтган мавсумнинг охирида футболни тарк этган эди.\nЎзбекистон Футбол ассоциацияси Темур Кападзени футбол бўйича миллий терма жамоага бош мураббий вазифасини бажарувчи этиб тайинланди.\nФутбол ассоциацияси расмий сайтида 15 февраль куни билдирилишича: "миллий терма жамоага хориждан кучли мураббий олиб келиш бўйича музокаралар давом этмоқда. Ҳозирча бу борада оғзаки келишувга эришилган бўлиб, тез орада расмий шартнома имзоланади ва Ўзбекистон миллий терма жамоасини бошқарадиган мутахассис номи эълон қилинади".\nТемур Кападзе ўтган мавсумнинг охирида футболни тарк этгунига қадар миллий терма жамоа таркибида энг кўп 119та ўйин ўтказган ягона футболчи ҳисобланар эди.\nФутбол бўйича миллий терма жамоаси бош мураббийи Самвел Бабаян 2018 йилнинг 15 январида футболга алоқадор ҳар қандай фаолият билан шуғулланишдан умрбод четлаштирилган эди.\n“Самвел Бабаян “Пахтакор” футбол клубида фаолият олиб борган вақтида футболчиларнинг шартномаси билан боғлиқ ҳужжатларга ноқонуний ўзгартиришлар киритгани аниқланди. У жамоа тепасига янги раҳбарият келаётганидан хабар топгач, клуб билан битими 2018 йил сўнгига қадар бўлган футболчилар шартномасини 2017 йил қилиб ўзгартирган. Бундан кўзланган асосий мақсад — йил сўнгида эркин агентга айланадиган футболчиларни хорижий клубларга сотиб, моддий манфаат кўриш бўлган”, дейилган бу борадаФутбол федерацияси томонидан тарқатишган расмий баёнотда.